cyanic-selkie/wikianc huggingface dataset:
ཨེ་ཛིའི་འགོ་ལམ་གསུམ་ལས་ཕོ་མོའི་ལུས་འབྲེལ་གྱི་འགོ་མཆེད་དེ་ཅི་འདྲ་ཞིག་ཡིན་ནམ་
གཞན་དེང་སང་ནི་ལྟོས་བཅས་ཀྱིས་བཤད་ན།འགྲིམ་འགྲུལ་སྟབས་བདེ་བས་བོད་ས་གནས་རང་གི་མི་གྲོང་ཁྱེར་ཏུ་འགྲོ་གྲངས་མང་ཞིང་། དབྱར་རྩྭ་དགུན་འབུ་སོགས་ཀྱིས་ཡོང་འབབ་ཅུང་ཡོད་པས་སྨད་འཚོང་མ་གླ་བའི་སྒོར་མོ་ཡོད་པ་དང་། བོད་ཡུལ་དུ་ཕྱི་ནས་ཡོང་བའི་ཞོར་ལས་པ་དང་ཡུལ་སྐོར་བ་སོགས་མང་བ།  ཡུལ་ལ་ལའི་ཕོ་མོའི་འབྲེལ་བ་ཤིན་ཏུ་རྙོག་འཛིང་ཡིན་པ་སོགས་ཀྱི་དབང་གིས་བོད་ཡུལ་གྱི་ན་གཞོན་ཚོར་མཚོན་ན།ཕོ་མོའི་ལུས་འབྲེལ་འདི་ཨེ་ཛིའི་འགོ་ལམ་གཙོ་བོ་ཞིག་ཏུ་གྱུར་ཡོད། དེ་བས། ང་ཚོས་མང་ཚོགས་ཡོངས་ཀྱི་བདེ་སྲུང་འདུ་ཤེས་མཐོར་འདེགས་གཏོང་བ་ནས་མགོ་རྩོམ་དགོས་ཤིང་།  ཐོག་མར་ལྟོས་བཅས་ཀྱིས་བཤད་ན་བདེ་འཇགས་ཡིན་པའི་ལུས་འབྲེལ་ཏེ་ཚད་ལྡན་བཟོ་གྲྭ་ནས་ཐོན་སྐྱེད་བྱས་པའི་སྲུང་ཤུབས་གྱོན་པ་དང་།ཐོག་མཐའ་བར་གསུམ་དུ་བེད་སྤྱོད་བྱས་པ། ཡང་དག་པའི་སྒོ་ནས་བེད་སྤྱད་བྱ་བའི་བདེ་འཇགས་ལུས་འབྲེལ་གྱི་འདུ་ཤེས་གསོ་སྐྱོང་བྱེད་དགོས་ཤིང་།  མཐར་ཐུག་འཆོལ་ཉོག་མ་ཡིན་པའི་ཕོ་མོའི་ལུས་འབྲེལ་དེ་བོད་མི་རིགས་ཀྱི་ལྟ་སྤྱོད་གལ་ཆེན་ཞིག་གམ།བོད་མི་ཡོངས་ཀྱི་ཡ་རབས་ཀྱི་སྲོལ་རྒྱུན་ཞིག་ཏུ་ཆགས་ཐུབ་པ་བྱུང་ན་ཅི་མ་རུང་ཨང་སྙམ་བཞིན་ཡོད་དོ།།
ཅི་ཞིག་ལ་མ་བུ་བདེ་ཕྲལ་གྱི་སྨན་བཅོས་ཟེར་རམ་
ཨེ་ཛིའི་ནད་དུག་ཅན་གྱི་བུད་མེད་ཀྱིས་ཕྲུ་གུ་མ་བཙས་སྔོན་ཚད་ལྡན་གྱི་སྨན་ཁང་དུ་སོང་ནས་སྨན་འཐུང་བ་དང་ཁབ་རྒྱག་པ།གཤག་བཅོས་བྱེད་པ། ནུ་མ་ནུ་རུ་མི་འཇུག་པ། ཟ་མ་ཁ་ཡིས་བལྡད་དེ་མི་སྟེར་བ་སོགས་རིམ་པ་སོ་སོའི་བདེ་ཕྲལ་གྱི་ལག་ལེན་བྱེད་པར་མ་བུ་བདེ་ཕྲལ་གྱི་སྨན་བཅོས་ཟེར་ཅིང་།མ་བུ་བདེ་ཕྲལ་གྱི་སྨན་བཅོས་མ་བྱས་ན་ཕྲུ་གུ༡༥%ནས༥༠%ལ་ཨེ་ཛིའི་ནད་དུག་འགོ་བཞིན་ཡོད། མིག་སྔར་ཞིབ་འཇུག་བྱས་པ་ལྟར་ན་ཀྲུང་གོ་རྒྱལ་ཁབ་ཀྱི་བདེ་ཕྲལ་མ་བྱས་སྔོན་གྱི་ཆ་སྙོམ་འགོ་ཚད༣༣%ཡིན་རུང་།བདེ་ཕྲལ་བྱས་རྗེས་འགོ་ཚད༡༠%ལས་མེད། གཞན་ཡུན་ནན་ཞིང་ཆེན་གྱི་བདེ་ཕྲལ་ལག་རྩལ་ནི་ཆེས་སྔོན་ཐོན་ཡིན་པས༡་༣༡%སྟེ་རྒྱལ་སྤྱིའི་སྔོན་ཐོན་ལག་རྩལ་གྱི་ཚད་དུ་སླེབས་ཡོད་དེ། དཔེར་ན།༢༠༠༥ལོར་ཡུན་ནན་གྱི་རྒྱལ་སྤྱིའི་མཉམ་འབྲེལ་ལས་གཞི་ཞིག་ཏུ་ཨེ་ཛིའི་ནད་དུག་ཅན་གྱི་སྦྲུམ་མ༥༣༡ལ་མ་བུ་བདེ་ཕྲལ་གྱི་སྨན་བཅོས་བྱས་པར།དེ་དག་གིས་བཙས་པའི་ཕྲུ་གུ་ལས༣ལ་ཨེ་ཛིའི་ནད་འགོས་ཡོད་པ་དང་། ༢༨ཤི་བོ་ཡིན་པ་ལས་གཞན་ཕྲུ་གུ༤༨༦བདེ་ཐང་ངང་བཙའ་ཐུབ་པ་བྱུང་བས།༩༨་༦༩%བདེ་ཕྲལ་ཐུབ་ཡོད་ཅེས་གསར་འགྱུར་དུ་བཀོད་འདུག བདེ་ཕྲལ་བྱ་འདོད་པའི་བུད་མེད་ལས་དུག་མགོ་གནོན་པའི་སྨན་འཐུང་བཞིན་པའི་བུད་མེད་ཡིན་ན།སྔར་ལྟར་འཐུང་དགོས་རུང་། དེའི་ནང་གི་སྨན་ལ་ལ་ཞིག་གིས་བུ་ཕྲུ་གུ་འཚར་ལོངས་ལ་གནོད་པ་ཡོད་ཅིང་།ཕྲུ་གུ་སྙད་པ་སྐྱེས་བའི་ཉེན་ཁ་ཡོད་པས། སྨན་དེའི་རིགས་མངལ་ཆགས་པའི་རྗེས་ཀྱི་ཟླ་གསུམ་ནས་གཟོད་བསྟེན་དགོས་པར་བཤད་ཀྱང་།སྨན་གཞན་པ་དག་ནི་ནམ་རྒྱུན་བཞིན་འཆད་མེད་སྣོན་མེད་ཀྱིས་འཐུང་དགོས། གཞན་མ་བུ་བདེ་ཕྲལ་གྱི་སྨན་བཅོས་དང་ཨེ་དུག་མགོ་གནོན་གྱི་སྨན་བཅོས་སོགས་གང་ཡིན་རུང་།ཚན་ཁག་སྣ་གཅིག་གི་ཆེད་མཁས་ཤིག་གིས་ཁེར་རྐྱང་དུ་འགྲུབ་ཐབས་གཏན་ནས་མེད་པའི་སྨན་བཅོས་ཤིག་ཡིན་པས།ངེས་པར་ཏུ་ཚན་ཁག་སོ་སོའི་ཆེད་ལས་མཁས་པ་དག་གིས་དཔུང་པ་མཉམ་གཤིབ་ཀྱིས་བསྒྲུབ་ན་ད་གཟོད་སྨན་བཅོས་ལེགས་འགྲུབ་བྱུང་སྲིད་ཅེས་བཤད་པས།ང་ཚོ་བོད་ཀྱི་སྨན་པ་ཚོས་ཀྱང་ཕན་ཚུན་མཐུན་སྒྲིལ་ངང་གཅིག་ལ་གཅིག་ཕན་གྱིས་རོགས་རེས་བྱས་ན་ད་གཟོད་བོད་རང་གི་མཐུན་མོང་མ་ཡིན་པའི་སྨན་རེ་གསར་བཟོ་ཐུབ་པའི་གོ་སྐབས་ཨེ་ཡོད་སྙམ།
ཅི་འདྲ་ཞིག་ལ་ཁྲག་གཤེར་འགོ་མཆེད་ཟེར་གྱིན་ཡོད་དམ་
ཁྲག་གཤེར་འགོ་མཆེད་ཟེར་བ་ལ་རིགས་ཆེན་པོ་ཁ་ཤས་ཡོད་དེ།དང་པོ། ཞིབ་བཤེར་དང་དུག་སེལ་（消毒）ཡང་དག་མ་བྱས་པའི་ཁྲག་རིགས་འཐེན་འཇུག་བྱས་པ་སྟེ།དཔེར་ན་ཟུངས་ཁྲག་མཆོད་འབུལ་དང་། ཟུངས་ཁྲག་ཕྱིར་འཚོང་། ཟུངས་ཁྲག་གསབ་འཇུག་སོགས་ཀྱི་སྐབས་སུ་ཁྲག་ཁུངས་གཙང་མ་ཡིན་མིན་ལ་ཞིབ་བཤེར་ནན་མོ་མ་བྱས་པ་དང་།འབྲེལ་ཡོད་ལག་ཆར་དུག་སེལ་ལེགས་པོ་མ་བྱས་པས་འགོ་མཆེད་བྱས་པ་དང་། གཉིས་པ། དུག་སེལ་ཡང་དག་མ་བྱས་པའི་སྨན་ཆས་བེད་སྤྱོད་པ་སྟེ།དཔེར་ན། གཤག་བཅོས་ཀྱི་གོ་རིམ་ཁྲོད་བེད་སྤྱོད་བྱ་བའི་གྲི་དང་ཁེ་གྲི སྐམ་པ་སོགས་ལ་དུག་སེལ་ཡང་དག་མ་བྱས་པ་དང་།ཁབ་ཆེན་དང་ཁབ་ཆེན་སྔོན་གྱི་ལྤགས་བཤེར་（皮试）།རང་བཞིན་གྱི་སྨན་ཁབ་དང་དངུལ་ཁབ། སོ་གཅོད་པ་དང་སོ་འཛུགས་པ། སོ་ཤུབས་སྐོན་པ། སོ་བརྡར་བ་སོགས་ཀྱི་སྐབས་འབྲེལ་ཡོད་ཡོ་ཆས་དང་ལག་ཆ་དུག་སེལ་ལེགས་པོ་མ་བྱས་པ་སོགས་ཀྱིས་འགོ་མཆེད་བྱས་པ་དང་།གསུམ་པ། ཉལ་དུད་རྩ་འཇུག་བྱས་པ་སྟེ། དུག་སེལ་མ་བྱས་པའི་ཉལ་དུད་ཀྱི་ཁབ་མགོ་གཅིག་རེས་མོས་ཀྱིས་རྩ་ནང་དུ་རྒྱག་པའི་གོ་རིམ་ཁྲོད་ནས་འགོ་མཆེད་བྱས་པ་དང་། བཞི་པ། རང་བཞིན་གྱི་ཁྲག་འབྲེལ་ཏེ། དཔེར་ན། བཞིན་ལུས་མཛེས་བཅོས་དང་།རྣ་བ་དང་སྣ་ལ་བུ་ག་འབུག་པ་དང་།  ལུས་བཀྲ་འབྲི་བ་དང་།ལུས་ཁྲུད་ཁང་སོགས་ནས་རྐང་བཅོས་སྤུ་གྲི་དང་། རྣ་བ་འདྲུ་ཆས། སྐྲ་བཞར་གྲི།ཁ་སྤུ་བཞར་གྲི་སོགས་མཉམ་སྤྱོད་བྱས་པ།  འཛིང་རྩོད་དང་མྱུར་སྐྱོབ་སོགས་ཀྱི་སྐབས་སུ་ཁྲག་གཤེར་འདྲིས་སྦྱོར་བྱས་པ་ལས་འགོ་མཆེད་བྱས་པ་སོགས་སོ།། གཞན་འདིར་གསལ་བཤད་བྱ་འདོད་པ་ཞིག་ལ། སྤྱིའི་ཆ་ནས་ཁྲག་དང་ཆུ་སེར། ཁམས་དཀར་དམར། གྲང་བ།ཟ་ཁུ་སོགས་ལ་འགོ་ཤུགས་ཆེན་པོ་ཡོད་ལ། ཁ་ཆུ་དང་མིག་ཆུ། རྔུལ་ཆུ། གཅིན་སོགས་ལ་ལྟོས་བཅས་ཀྱིས་འགོ་ཤུགས་ཆེན་པོ་མེད་པར་མ་ཟད།ཁ་ཆུ་དང་མིག་ཆུ། རྔུལ་ཆུ།གཅིན་སོགས་ཀྱིས་རྩ་བ་ནས་མི་འགོ་ཟེར་བའི་ཆེད་མཁས་ཀྱང་ཡོད་དོ། ། དེ་ལྟར་ཟེར་དོན་ཡང་མི་གཞན་གྱིས་ཨེ་ནད་ཅན་ལ་མཐོང་ཆུང་དང་རྒྱང་བཀྱེད་མི་བྱ་བའི་ཆེད་དུ་ཡིན་ལ།ཨེ་ཛི་ཟེར་བ་དེ་ལར་ནས་འགོག་ཐབས་མེད་པ་ཞིག་རེད། དེ་བས་སྔོན་ལས་སུ་ཅི་འདྲ་བཀོད་ཡོད་ན་དེ་ལྟར་བྱ་རུ་ཆུག་ཅེས་ལས་དབང་ལ་ཁག་དཀྲི་བྱས་ནས་ཨེ་འགོག་འདུ་ཤེས་བཏང་སྙོམས་སུ་མི་གཏོང་བའི་ཆེད་ཀྱང་ཡིན་ནོ།
དཀར་རོང་ཁྲ་ཁུ་ལྷས་སུ་ཡོད་པ། སྒར་སྡེའི་རྟ་ཡི་རྟོད་ཕུར་
རུ་ཆེན་ལྔ།
༡ དབུ་རུ། ཤར་འོལ་ཁའི་ཤུག་པ་སྤུན་བདུན། ལྷོ་རྨ་ལ་ལ་བརྒྱུད། ནུབ་གཞུ་སྙེ་མོ། བྱང་པྲགས་ཀྱི་གླང་མ་གུར་ཕུབ། དབུས་ཚད་ལྷ་ས་ར་མོ་ཆེ་ལ་བྱས་པའོ། །
༢ གཡོ་རུ། ཤར་ཀོང་ཡུལ་བྲེས་སྣ། ལྷོ་ཤ་འུག་སྟག་སྒོ། ནུབ་ཁ་རག་གངས་རྩེ། བྱང་རྨ་ལ་ལ་བརྒྱུད། དབུས་ཚད་ཡར་ལུངས་ཁྲ་འབྲུག་ལ་བྱས་པའོ། །
༤ གཡས་རུ། ཤར་པྲགས་ཀྱི་གླང་མ་གུར་ཕུབ། ལྷོ་གཉའ་ནམ་གཡག་པོའི་སྣ། ནུབ་བྱེ་མ་ལ་དགུ །བྱང་སྨྲི་ཏི་ཆུ་ནག །དབུས་ཚད་ཤངས་ཀྱི་ཞོང་པ་ཚལ་ལ་བྱས་པའོ། །
༤ རུ་ལག ། ཤར་འཇམ་ནེ་བཀྲ། ལྷོ་བལ་པོ་གླང་སྣ།  ནུབ་ལ་ཀེམ་གཡག་མིག །བྱང་བྱེ་མ་ལ་སྔོན།   དབུས་ཚད་བྲད་ཀྱི་དུར་པ་སྣ་ལ་བྱས་པའོ། །
༥ སུམ་པའི་རུའམ་ཡན་ལག་གསུམ་པའི་རུ། ཤར་གཉེ་ཡུལ་བུམ་ནག །ལྷོ་སྨྲི་ཏི་ཆུ་ནག །ནུབ་ཡེལ་ཞབས་སྡིངས་པོ་ཆེ། བྱང་ནགས་ཤོད་གཟི་འཕྲང་། དབུས་ཚད་རྒྱ་ཤོད་སྟག་པ་ཚལ་ལ་བྱས་པའོ། །
ཡུལ་གྱི་དབང་རིས་རྣམ་པ་བཅོ་བརྒྱད།
༡ དབུ་རུ་ཤོད་ཆེན། ༢ ཕོ་བྲང་སྣེ་ཆེན། ༣ ཡར་ཀླུངས། ༤ ཡར་འབྲོག ། ༥ འཆིང་ང་། ༦ བྱ་འུག ། ༧ བྲད་དང་ཞོང་པ། ༨ བྲག་རུམ་སྟོད་སྨད། ༩ གཙང་སྟོད་སྨད། ༡༠ ཀླུང་ཤོད་ནམ་པོ། ༡༡ འཕན་ཡུལ། ༡༢ ཉང་རོ་གྲམ་པ། ༡༣ ཤངས་དང་གླེ་ཕྱི། ༡༤ ཡུང་བ་ཆེ་ཆུང་། ༡༥ ཞ་གད་སྡེ་གསུམ། ༡༦ ནམ་ར་ཆག་གོང་། ༡༧ འདམ་ཤོད་དཀར་མོ། ༡༨ མདོ་ཁམས་བཅས་སོ། །
ཡུལ་གྱི་དབང་རིས་རྣམ་པ་བཅོ་བརྒྱད་དུ་བཅད་ནས་སྩལ་བའི་སྐུ་དྲག་ཆེན་པོ་ཉེར་ལྔ།
༡ བཙན་པོ། ༢ འབྲོ། ༣སྦས། ༤ སྣ་ནམ། ༥ ཚེ་སྤོང་། ༦ རྭ། ༧ ཁུ། ༨ གཉགས། ༩ འགོས། ༡༠ གནུབས། ༡༡ ཁྱུང་པོ། ༡༢ བྲན་ཀ ། ༡༣ འདྲུ། ༡༤ ཕྱུགས་མཚམས། ༡༥ སྒྲོ། ༡༦ རྨ། ༡༧ འབྲིང། ༡༨ ཀུ་རིངས་སྡེ་ལྔ། ༡༩ དྲང་རྗེ་ཕ་ལྔ། ༢༠ འབྲེ། ༢༡ ལྕེ། ༢༢ རི། ༢༣ གླེ། ༢༤ ཕྱ། ༢༥ ཆག་བཅས་སོ། །
རྒོད་ཀྱི་སྟོང་སྡེ་དྲུག་ཅུ་རྩ་གཅིག་ནི། སྟོང་སྡེ་དང་། སྟོང་བུ་ཆུང་གི་སྡེ། སྐུ་སྲུང་གི་སྟོང་སྡེ་སྟེ། དབུ་རུ་དང་། གཡོ་རུ། གཡས་རུ། རུ་ལག །ཞང་ཞུང་གི་རུ་ལྔ་ལ་སྟོང་སྡེ་བཅུ་རེ། སུམ་པའི་རུ་ལ་སྟོང་སྡེ་བཅུ་གཅིག་ཡོད།
གཡོ་རུའི་སྟོང་སྡེ་བཅུ། ཡར་ལུང་འཕྱིང་ལུང་གཉིས། ཡར་མཚམས་གཡུ་འབངས་གཉིས། དྭགས་པོ་ཉག་ཉི་གཉིས། དམྱལ་དང་ལྷོ་བྲག་གཉིས། ལོ་རོ་སྟོང་བུ་ཆུང༌། སྐུ་སྲུང་བྱང་ཕྱོགས་པ་བཅུའོ། །
རུ་ལག་གི་སྟོང་སྡེ་བཅུ། མང་ཀར་ཁྲི་སྤོམ་གཉིས། གྲོམ་པ་ལྷ་རྩེ་གཉིས། མྱང་རོ་ཁྲི་འཐང་གཉིས། ཁང་སར་གད་ཕྲམ་གཉིས། མཚོ་ངོས་སྟོང་བུ་ཆུང༌། སྐུ་སྲུང་ལྷོ་ཕྱོགས་པ་བཅུའོ། །
ཞང་ཞུང་གི་སྟོང་སྡེ་བཅུ། བོད་དང་གྲུ་གུའི་མཚམས་ན་འོ་ཅོ་མང་མ་གཉིས། གཉེ་མ་ཙ་མོ་གཉིས། བ་ག་སྟོང་བུ་ཆུང་བཅས་ཞང་ཞུང་སྟོད་ཀྱི་སྟོང་སྡེ་ལྔ། བོད་དང་སུམ་པའི་མཚམས་ན་གུག་གེ་ཅོག་ལ་གཉིས། སྤྱི་གཙང་ཡར་གཙང་གཉིས། ཅི་དི་སྟོང་བུ་ཆུང་བཅས་ཞང་ཞུང་སྨད་ཀྱི་སྟོང་སྡེ་ལྔ།(མཆན། འདི་ནི་ལྷོ་བྲག་ཆོས་འབྱུང་ལྟར་དུ་བཀོད་པ་ཡིན། དུང་དཀར་གྱིས་ཞང་ཞུང་སྟོད་སྨད་ནོར་ཡོད་པའི་རྒྱུ་མཚན་སོགས་གསུངས།)
སུམ་པའི་རུ་སྟོང་ཁྱབ་རྒྱ་ལྡན་གྱི་སྟོང་སྡེ་བཅུ་གཅིག ། རྩེ་མཐོན་པོ་མཐོན་གཉིས། རྒོད་ཚང་སྟོད་སྨད་གཉིས། འཇོང་སྟོད་འཇོང་སྨད་གཉིས། དྲེ་སྟོད་དྲེ་སྨད་གཉིས། ཁ་རོ་ཁ་ཟངས་གཉིས། ནགས་ཤོད་སྟོང་བུ་ཆུང་བཅས་སྟོང་སྡེ་བཅུ་གཅིག་གོ །
སྤྱང་ཀི
སྤྱང་ཀི་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
ར་རྒྱ།
ར་རྒྱ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
ཤ་བ་སེར་ཆེན།
ཤ་བ་སེར་ཆེན་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
ཤ་བ།
ཤ་བ་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
བྱ་མ་བྱི།
བྱ་མ་བྱི་ནི་འུ་འཐུང་སྲོག་ཆགས་ཀྱི་རིགས་གཅིག་རེད།
ཅི་འདྲ་ཞིག་ལ་བདེ་འཇགས་ལུས་འབྲེལ་ཟེར་རམ་
བདེ་འཇགས་ལུས་འབྲེལ་ཟེར་བ་ནི་ཕོ་མོ་ལུས་འབྲེལ་བྱེད་སྐབས་ཐོག་མཐའ་བར་གསུམ་དུ་ཡང་དག་པའི་སྒོས་ཚད་ལྡན་བཟོ་གྲྭ་ལས་ཐོན་སྐྱེད་བྱས་པའི་སྲུང་ཤུབས་སམ་འགྱིག་སྒྲེའུ་གྱོན་ཞིང་ལུས་འབྲེལ་བྱས་པ་དེར་ཟེར། སྲུང་ཤུབས་དེ་ཕོ་མཚན་གྱི་སྟེང་དུ་གྱོན་ན་ཁུ་བ་ནང་འཇུག་གི་གོ་སྐབས་འཕྲོག་པས་མངལ་འགོག་གི་ནུས་པ་ལྡན་ཞིང་།མཚན་མ་གཉིས་ཐད་ཀར་རེག་ཐུག་མི་བྱ་བས་རིམས་ནད་ཀྱང་མང་པོ་ཞིག་སྔོན་འགོག་བྱ་ཐུབ།དེར་བརྟེན། རང་ལུས་བདག་གཅེས་བྱེད་པ་དང་། ཁྱིམ་ཚང་དང་རང་གི་དགའ་ཟླའི་བདེ་ཐང་གི་ཆེད་དང་།གྲ་སྒྲིག་མེད་པའི་ཕྲུ་གུ་དང་ཐང་བུ་སོགས་ཆགས་པ་སྔོན་འགོག་བྱ་བའི་ཆེད་དུ་སྲུང་ཤུབས་གྱོན་པའི་གོམས་སྲོལ་ལོབས་སུ་འཇུག་དགོས་ལ།གཞན་ལ་དེའི་སྐོར་གྱི་བག་ཆགས་འཇོག་ཅི་ཐུབ་བྱེད་པ་ནི་ཁྱིམ་ཚང་དང་སྤྱི་ཚོགས་ལ་འགན་འཁྲིའི་བསམ་བློ་ཡོད་མཁན་ཞིག་གི་བླང་བྱ་དང་།ད་ལྟ་བོད་ཁུལ་ནས་ཨེ་ཛིའི་ནད་ངན་སྔོན་འགོག་བྱེད་པར་མ་ཡོད་ཐུ་མེད་ཀྱི་ཐབས་ལམ་ཞིག་ཀྱང་ཡིན་ནོ།།
འདི་སྟབས་བདེ་ཞིང་བྱེད་ནུས་མངོན་གསལ་ཅན་གྱི་བརྩེ་སྦྱོར་ཅ་ལག་གལ་ཆེན་ཞིག་ཡིན་རུང་།དེ་བཀོལ་སྤྱོད་མ་ཤེས་ན་བསམ་ཡུལ་ལས་འདས་པའི་ཆག་སྒོའང་འདྲེན་སྲིད་པས། གཤམ་ནས་དེའི་བཀོལ་སྟངས་སྐོར་ཅུང་ཙམ་བཤད་རྒྱུ་ཡིན་ཏེ། དང་པོ།ཐུམ་སྐོགས་ལ་བལྟས་ནས་དུས་ཚོད་ལས་བརྒལ་ཡོད་མེད་ལ་ཞིབ་ཏུ་བརྟག་དགོས་ཤིང་། གཞན་ཡུན་རིང་ལུས་ལ་ཉལ་བ་ཡིན་ན་དེའི་རྒྱུ་སྤུས་ཉམས་པ་དང་།སྲུང་ཤུབས་སྟེང་གི་གཤེར་ཁུ་སྐམ་པའི་ཉེན་ཁ་ཡོད། གཉིས་པ།སྲུང་ཤུབས་ཀྱི་ཆེ་ཆུང་རང་དང་འཚམ་པ་ཞིག་འདེམས་དགོས། རྒྱུ་མཚན་ནི། གལ་ཏེ་ཆེ་དྲགས་ན་སྲུང་ཤུབས་མོ་མཚན་གྱི་ཕུག་ཏུ་ལྷག་འགྲོ་བའི་ཉེན་ཁ་ཡོད་ལ།ཆུང་དྲགས་ན་ཕོ་ཕྱོགས་ལ་མི་བདེ་བའི་ཚོར་བ་བསྐྱེད་སྲིད་ཅིང་། སྟབས་མ་ལེགས་ན་ཐེད་འགྲོ་བའི་ཉེན་ཁའང་ཡོད། གསུམ་པ། སྲུང་ཤུབས་གྱོན་སྐབས་དང་པོ་ཁམས་གསོག་ཐུམ་བུའི་མགོ་མཛུབ་མོས་བཙིར་ནས་ནང་གི་མཁའ་དབུགས་ཕྱིར་འཕུད་བྱ་དགོས་ལ།དེ་ནས་ཕོ་མཚན་གྱི་རྩེ་ནས་རིམ་བཞིན་མར་དྲིལ་བཤིག་བྱེད་ཞོར་དང་ཆུ་ལྭ་སྐོན་ཞོར་བྱ་དགོས།སྲུང་ཤུབས་དེ་ཕོ་མཚན་གྱི་རྩ་བར་ཐོན་རག་བར་ཏུ་མ་བསྐོན་ན་སྲུང་ཤུབས་ཀྱི་བརྟན་འཇགས་ལ་གནོད་པ་ཡོད་ཅིང་།  མངལ་འགོག་དང་རིམས་འགོག་གི་ནུས་པ་དང་བརྩེ་སྦྱོར་གྱི་ཚོར་བ་སོགས་ལའང་ཤུགས་རྐྱེན་ཐེབས་སྲིད། བཞི་པ།ཁུ་བ་མཆེད་རྗེས་མུ་མཐུད་དུ་འཕུད་འདེད་བྱས་ན་སྲུང་ཤུབས་མོ་མཚན་གྱི་ཕུག་ཏུ་དེད་ནས་ལྷག་འགྲོ་བའི་ཉེན་ཁ་ཡོད་པས།ལག་པས་སྲུང་ཤུབས་ཀྱི་ཁ་སྐོར་ནས་བཟུང་སྟེ་དལ་མོའི་ངང་ཕྱིར་འཕུད་དགོས། དེའི་སྐབས་སུ་གཟབ་གཟབ་མ་བྱས་ན།ཁུ་བ་ཐིགས་པ་ཞིག་ཡིན་རུང་མོ་མཚན་གྱི་ནང་དུ་ལྷུང་སོང་ཚེ།སྐབས་རེ་སྟབས་མ་ལེགས་པར་མངལ་འཇུག་བྱེད་པའམ། ཡང་ན་རིམས་ནད་འགོ་བའི་ཉེན་ཁ་ཡོད། ལྔ་པ།བརྩེ་སྦྱོར་མཇུག་རྫོགས་རྗེས་སྲུང་ཤུབས་ཐེད་ཡོད་མེད་ལ་བལྟ་དགོས།  གལ་ཏེ་སྲུང་ཤུབས་ཐེད་ནས་ནང་གི་ཁུ་བ་ཤོར་ཟིན་ན་ལམ་སང་སྨན་ཁང་དུ་སོང་ནས་མངལ་ཆགས་མིན་དང་རིམས་ནད་འགོས་ཡོད་མེད་ལ་སྨན་དཔྱད་བྱེད་པ་གལ་ཆེ།ཡིན་ནའང་། ཨེ་ཛི་ནི་དུས་ཡུན་ཟླ་བ་གསུམ་ཙམ་མ་སོང་ན་བརྟག་བཤེར་བྱ་མི་ཐུབ། དྲུག་པ། སྲུང་ཤུབས་ནི་རུལ་དཀའི་འགྱིག་རིགས་ལས་གྲུབ་པ་ཡིན་ཕྱིན་དེ་གང་བྱུང་དུ་འཕང་ན་ཁོར་ཡུག་ལ་ཤིན་ཏུ་གནོད་པས།བེད་སྤྱོད་བྱས་རྗེས་སྙིགས་ཟོམ་སོགས་ཁོར་ཡུག་ལ་མི་གནོད་ཅིང་མིག་ལ་མི་གཟན་པའི་སར་འཕེན་པའི་གོམས་གཤིས་ལོབས་དགོས། བདུན་པ། ཞིབ་པར་གྲོགས་དམ་པ་སངས་རྒྱས་སྟོབས་ལྡན་ལགས་ཀྱིས་ཨེ་འགོག་གཡང་སྒྲེའུ་ཚོགས་པ་ཟེར་བ་ཞིག་བཙུགས་ཏེ་བོད་ཁུལ་གྱི་ས་ཆ་སོ་སོར་བདེ་འཇགས་ལུས་འབྲེལ་གྱི་ཤེས་བྱ་དྲིལ་སྒྲོག་དང་སྲུང་ཤུབས་འགྲེམ་སྤེལ་སོགས་མཛད་བཞིན་ཡོད་པས་དེ་ནས་གསན་པར་ཞུ།
ཁྲི་སྙན་ས་ལེ།
ལོ་རྒྱུས།
༄༅།།དེ་ཡང་འཕགས་པ་སྤྱན་རས་གཟིགས་དབང་ཕྱུག་གི་མཚན་བརྒྱ་རྩ་བརྒྱད་པ་ཞེས་བྱ་བ་ལས། པདྨ་དག་གི་གདན་ལ་བཞུགས། །ཕྱག་ན་པདྨ་བཟང་པོ་བསྣམས། །རིལ་བ་སྤྱི་བླུགས་ཕྱག་ན་བསྣམས། །ཁྲི་སྙན་ས་ལེའི་པགས་པ་མནབས། །ཞེས་འཕགས་པ་སྤྱན་རས་གཟིགས་ཀྱིས་རི་དྭགས་ཁྲི་སྙན་ས་ལའི་པགས་མནམས་པར་གསུངས་ཤིང་།
རྡོ་རྗེ་ཐེག་པའི་རྩ་བའི་ལྟུང་བའི་རྒྱ་ཆེར་བཤད་པ་ལས།
བྱོལ་སོང་གི་སྐྱེ་གནས་སུ་སྐྱེས་པའི་རི་དྭགས་ཁྲི་སྙན་ས་ལེ་ཡང་རྟག་ཏུ་སེམས་ཅན་ལ་བུ་གཅིག་པ་བཞིན་དུ་སེམས་པའི་སྙིང་རྗེ་དང་ལྡན་ན་ཐེག་པ་ཆེན་པོ་རྣམས་ཀྱིས་ལྟ་ཅི་སྨོས། ཞེས་རི་དྭགས་ཁྲི་སྙན་ས་ལེ་འདི་རྟག་ཏུ་སེམས་ཅན་ལ་བུ་གཅིག་པ་བཞིན་དུ་སེམས་པའི་སྙིང་རྗེ་དང་ལྡན་པར་བཤད་པས་བྱམས་སྙིང་རྗེ་ཡང་དག་འབྱུང་བ་ལ་ཤིན་ཏུ་ཕན་པའི་རྟེན་འབྲེལ་ལས་རྒྱ་བོད་ཀྱི་སྒོམ་ཆེན་པ་མང་པོའི་གདན་རི་དྭགས་འདིའི་པགས་པས་བྱེད་སྲོལ་ཡོད་འདུག་ཅིང་།
རྗེ་བཙུན་མི་ལའི་བླ་མ་དྲན་དྲུག་གི་མགུར་ལས། གནས་ཆེན་གྲོ་བོ་ལུང་གི་དགོན་པ་ན། །རྡོ་ཆེན་ཨ་མོ་ལི་ཀའི་ཁྲི་སྟེང་ན། །གདན་ཁྲི་སྙན་ས་ལེའི་པགས་སྟེང་ན། །དེ་ན་སུ་བཞུགས་སུ་མི་བཞུགས། །དེ་ན་སྒྲ་སྒྱུར་མར་པ་བཞུགས། །ཞེས་སྒྲ་བསྒྱུར་མར་པ་རི་དྭགས་ཁྲི་སྙན་ས་ལའི་པགས་གདན་གྱི་སྟེང་དུ་བཞུགས་པ་བཤད་ལ།
ལོ་ཙཱ་བ་རིན་ཆེན་བཟང་པོའི་གདན་སའི་མཐོ་ལྡིང་ལྷ་ཁང་གི་ལྡེབ་རིས་ལ་ལྷ་ཁང་གི་སྟེང་གི་རི་དྭགས་ཆོས་ཉན་ཆོས་འཁོར་གྱི་རི་དྭགས་ལ་རི་དྭགས་ཁྲི་སྙན་ས་ལེ་བྲིས་ཡོད་པས་རང་རེ་བོད་ཀྱི་འདུ་ཁང་དང་ལྷ་ཁང་སོགས་ཀྱི་སྟེང་གི་རི་དྭགས་ཆོས་འཁོར་གྱི་རི་དྭགས་འདི་ཡིན་པ་རྒྱ་གཞུང་དུ་ཁུངས་གསལ་བོར་ཡོད།
བླ་མ་མི་ཕམ་པའི་སྐད་གཉིས་ཤན་སྦྱར་ལས། ཁྲི་སྙན་ས་ལེའམ་ནག་ཁྲ། འཆི་མེད་མཛོད་ཀྱི་འགྲེལ་ལས་འདི་ལ་རི་དྭགས་ནག་ཁྲ་དང་། གཞུང་ནག་ཅེས་བྲིས་ཡོད་ཅེས་རྨེ་སྤྲུལ་རིན་པོ་ཆེས་གསུངས།
འདིའི་མིང་གི་རྣམ་གྲངས། ཀྲྀཥྞ་སཱ་ར། ཁྲི་སྙན་ས་ལེ། ཁྲི་སྙན་སཱ་ར། རི་དྭགས་གཞུང་ནག ཁྲི་གཉན། ནག་ཁྲ་རྣམས་སོ། ། འཕྲིན་སྟེགས་ཤིག་ལས་བཏུས། རྩོམ་མཁན་མི་གསལ།
ཀྲུང་གོའི་རྒྱལ་ཁབ་རིམ་པའི་དངོས་མིན་རིག་གནས་ཤུལ་བཞག
ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་རྒྱལ་སྲིད་སྤྱི་ཁྱབ་ཁང་གིས་སྤེལ་བའི་རྒྱལ་ཁབ་རིམ་པའི་དངོན་མིན་རིག་གནས་ཤུལ་བཞག་རེའུ་མིག་
བརྒྱད་ཆའི་སྒྲ་རྟགས
བརྒྱད་ཆའི་སྒྲ་རྟགས musical notes
རོལ་དབྱངས་ཟིན་ཐོར་འགོད་བྱེད་ཀྱི་རྟགས་ལ་སྒྲ་རྟགས་ཞེས་བྱ། དབྱངས་ཧྲིལ་བོ་གཅིག་གི་རིམ་པ་གཉིས་སུ་བགོས་པར་གཉིས་ཆའི་སྒྲ་རྟགས་ཟེར། དེ་ལྟར་རིགས་བསྒྲེ་བྱེད་པ་དང་རིམ་པ་བརྒྱད་དུ་དགར་ན་བརྒྱད་ཆའི་སྒྲ་རྟགས་ཞེས་བྱ། དགར་བ་ཇི་ལྟར་མང་ན་དུས་ཀྱི་ཡུན་དེ་ལྟར་ཐུང་། 8ཆའི་སྒྲ་རྟགས་ཀྱི་དུས་ཡུན་ནི་དབྱངས་ཧྲིལ་བོའི1/8ཡིན། རོལ་མོའི་དབྱངས་ཡིག་ཁྲོད་བརྒྱད་ཆའི་སྒྲ་རྟགས་ནི་སྒྲ་རྟགས་དུས་ཡུན་རིགས་ཤིག་ཡིན། ཐིག་ལྔའི་དབྱངས་ཡིག་ནང་བརྒྱད་ཆའི་སྒྲ་རྟགས་ནི་ཁོག་སྟོང་མིན་པའི་འཇོང་སྒོར་སྟེང་དར་ཆའི་རྟགས་གཅིག་མཇུག་ཏུ་ཡོད་པ་ཞིག་མཚོན་ཡོད།
རོལ་དབྱངས་ཟིན་ཐོར་འགོད་བྱེད་ཀྱི་རྟགས་ལ་དབྱངས་རྟགས་ཞེས་བྱ། དབྱངས་ཧྲིལ་བོ་གཅིག་གི་རིམ་པ་གཉིས་སུ་བགོས་པར་གཉིས་ཆའི་སྒྲ་རྟགས་ཟེར། དེ་ལྟར་རིགས་བསྒྲེ་བྱེད་པ་དང་རིམ་པ་བརྒྱད་དུ་དགར་ན་བརྒྱད་ཆའི་སྒྲ་རྟགས་ཞེས་བྱ། དགར་བ་ཇི་ལྟར་མང་ན་དུས་ཀྱི་ཡུན་དེ་ལྟར་ཐུང་། 8ཆའི་སྒྲ་རྟགས་ཀྱི་དུས་ཡུན་ནི་དབྱངས་ཧྲིལ་བོའི1/8ཡིན། རོལ་མོའི་དབྱངས་ཡིག་ཁྲོད་བརྒྱད་ཆའི་སྒྲ་རྟགས་ནི་སྒྲ་རྟགས་དུས་ཡུན་རིགས་ཤིག་ཡིན། ཐིག་ལྔའི་དབྱངས་ཡིག་ནང་བརྒྱད་ཆའི་སྒྲ་རྟགས་ནི་ཁོག་སྟོང་མིན་པའི་འཇོང་སྒོར་སྟེང་དར་ཆའི་རྟགས་གཅིག་མཇུག་ཏུ་ཡོད་པ་ཞིག་མཚོན་ཡོད། བརྒྱད་ཆའི་སྒྲ་རྟགས་ནི་མདོར་ན་འབེབས་ཕྱེད་ཡིན། བཅུ་དྲུག་ཆའི་སྒྲ་རྟགས་ནི་བཞི་ཆའི་གཅིག་འབེབས་ཡིན། རིམ་བཞིན་ཕྱེད་རེ་འཕྲི་བའོ། བརྒྱད་ཆའི་སྒྲ་རྟགས་དང་གཞན་པའི་མཇུག་རྟགས་ཡོད་པའི་སྒྲ་རྟགས་མཉམ་དུ་སྦྲེལ་དུས་མཇུག་རྟགས་མཉམ་སྤྱོད་བྱས་ཆོག （དེ་ཡང་སྤྱིར་བཏང་གི་སྣང་ཚུལ་ཞིག་ཡིན）སྐབས་འདིར་དར་ཆའི་རྟགས་ཀྱི་མཇུག་རྟགས་དེ་མཐུད་སྦྲེལ་བྱེད་པའི་ཐིག་དུམ་དུ་གྱུར་ཡོད། རྟགས་མགོ་དེ་ཐིག་ལྔའི་དབྱངས་ཡིག་སྟེང་གི་ཐིག་ཕྲེང་གསུམ་པའི་མགོའམ་ཐིག་ཕྲེང་གསུམ་པའི་སྟེང་ཡོད་ན་རྐང་པ་ཐུར་དུ་འཁོར་ཡོད། རྟགས་རྐང་ཡར་འཁོར་བ་དང་རྟགས་རྐང་གི་ཁ་ཕྱོགས་འགྱུར་སྐབས། རྟགས་མགོའི་གཡས་གཡོན་ཁ་ཕྱོགས་ཀྱང་དེ་མཚུངས་ཀྱི་འགྱུར་དགོས། མཇུག་རྟགས་ཀྱི་གོང་འོག་ཁ་ཕྱོགས་ཀྱང་འགྱུར་ངེས། ཡིན་ནའང་རྟག་ཏུ་རྟགས་རྐང་གི་གཡས་སུ་ཡོད། བརྒྱད་ཆའི་སྒྲ་རྟགས་ཀྱི་སྒྲའི་རིང་ཚད་ནི་སྒྲ་རྟགས་ཧྲིལ་བོ་ཞིག་གི་བརྒྱད་ཆའི་གཅིག་ཡིན། 4/4འབེབས་ནང་གི་འབེབས་ཕྱེད་ཡིན། 3/8དང 6/8ནང་གི་འབེབས་གཅིག་ཡིན། གཉིས་ཆའི་སྒྲ་རྟགས་ཀྱི་སྒྲའི་རིང་ཚད་ནི་དེའི་ལྡབ་བཞི་ཡིན། བཞི་ཆའི་སྒྲ་རྟགས་ཀྱི་སྒྲའི་རིང་ཚད་ནི་དེའི་ལྡབ་གཉིས་ཡིན། བཅུ་དྲུག་ཆའི་སྒྲ་རྟགས་ཀྱི་སྒྲའི་རིང་ཚད་ནི་དེའི་གཉིས་ཆའི་གཅིག་ཡིན།
ཀུན་ཁྱབ་རོལ་མོ
ཀུན་ཁྱབ་རོལ་མོ Pop Music
ཀུན་ཁྱབ་རོལ་མོ་ཞེས་པ་ནི་གོ་བདེ་བ་དང་། བདེ་ལྕག་འཁྱུག་པ། ཁྱབ་གདལ་ཆེ་བ། ཉན་མཁན་མང་བ། རྩེད་འཇོ་དང་སྤྲོ་གསིང་དམིགས་བྱ་བྱེད་པ་བཅས་ཀྱི་རོལ་མོ་ལ་ཟེར་བ་དང་། ཡང་བའི་རོལ་མོ་དང་ཁྱབ་གདལ་རོལ་མོ་ཡང་ཟེར།
ཀུན་ཁྱབ་རོལ་མོ་ཞེས་པ་ནི་གོ་བདེ་བ་དང་། བདེ་ལྕག་འཁྱུག་པ། ཁྱབ་གདལ་ཆེ་བ།  ཉན་མཁན་མང་བ།  རྩེད་འཇོ་དང་སྤྲོ་གསིང་དམིགས་བྱ་བྱེད་པ་བཅས་ཀྱི་རོལ་མོ་ལ་ཟེར་བ་དང་། ཡང་བའི་རོལ་མོ་དང་ཁྱབ་གདལ་རོལ་མོ་ཡང་ཟེར།  དེ་ནུབ་ཕྱོགས་སུ་བྱུང་ཞིང་དར་བ་རེད།  སྤྱི་ཚོགས་ཐོག་ཏུ་དགོས་མཁོ་ཆེན་པོ་ཡོད་པས་གཞན་ལས་ཁྱབ་ཆེ་བ་དང་སྟབས་བདེ་ལ་གོང་ཁེ་བའི་འཛད་སྤྱོད་ཀྱི་ཆུ་ཚད་ལ་སླེབས་ཡོད་པ་རེད། ཀུན་ཁྱབ་རོལ་མོས་སྤྱིར་བཏང་ཉིད་རྒྱུན་གྱི་འཚོ་བ་ཉིད་བརྗོད་གཞི་བྱེད་པས་མངོན་སུམ་དང་ཉེ་བར་གཏུགས་ཡོད་པ་རེད། ཀུན་ཁྱབ་གླུ་དབྱངས་ཀྱིས་སྤྱིར་བཏང་བརྩེ་དགའ་དང་།  གྱེས་དདུང་།  དྲན་ཞེན་ལ་སོགས་མི་ཚེའི་མྱོང་ཚོར་མཚོན་པར་བྱེད་པ་དང་། ཀུན་ཁྱབ་རོལ་མོ་ལ་རྩེད་འཇོའི་ཤེས་ཆེ་ཙམ་ལྡན་ལ་བརྗོད་བྱ་རྗོད་བྱེད་ཚང་མ་རང་མོས་ཡིན་ཞིང་འགྱུར་བལ་ཆེ་བ་རེད།  དེ་དག་འགྲོས་ཚིགས་གསལ་ལ་གཅིག་རྐྱང་ཡིན་པ་དང་།  རྟ་དབྱངས་ཡིད་ལ་འཛིན་བྱེད་བདེ་བ་ཡོད་པས་མང་ཚོགས་ཀྱི་ཤས་ཆེན་པོ་ལྡན་ཡོད་པ་རེད།  དུས་རབས20པའི་ལོ་རབས60-70པར་ཀུན་ཁྱབ་རོལ་མོ་ཉིད་རིམ་གྱིས་ཁྱད་ཆོས་སྣ་མང་དུ་གྱིར་བ་སྟེ།   དཔེར་ན་ཁྱད་ཆོས་འདྲ་མིན་ལྡན་པའི་ལྗད་ཟི་རོལ་མོ་དང་རབ་ཁོལ་རོལ་མོ་ལྟ་བུ་ཡིན།  རབ་ཁོལ་རོལ་མོས་སྐབས་དེར་དམག་འཁྲུག་ལ་ངོ་རྒོལ་བྱེད་པདང་།  དུག་འཐེན་པ་སོགས་སྤྱི་ཚོགས་ཀྱི་གནད་དོན་ལ་དོ་སྣང་བྱས་ཡོད་པ་རེད།
Rockརོལ་མོ་
ངོ་སྤྲོད།
rockརོལ་མོ་ཞེས་པ་ནི་དུས་རབས20པའི་ལོ་རབས50ནས70པར་ཨ་རི་ནས་བྱུང་ཞིང་དར་བའི་ཀུན་ཁྱབ་རོལ་མོའི་རིགས་ཤིག་ཡིན། དང་ཐོག་བྱུང་བའིrockརོལ་མོ་ནི་ཨ་རིའི་མི་ནག་གི་པི་ལུའུ་སི་རོལ་མོས་རྨང་གཞི་བྱས་པ་དེ་ལ་འགྲོས་ལྡན་པི་ལུའུ་སི་ཟེར། ལོ་རབས30པར་བྱུང་བའི་གློག་གི་ཀེ་ཐ་དང་གློག་གི་རླུང་སྦྲེང་སོགས་གློག་གི་རོལ་ཆས་ཀྱིསrockརོལ་མོ་ལ་སྒྲའི་འབྲས་བུ་བཟང་པོ་བསྩལ་ནས་རིམ་གྱིས་ལྗེ་ཟི་རོལ་མོ་ཁག་ཅིག་ཚབ་བྱས་པ་རེད། རོལ་མོའི་ཁྱད་ཆོས་ཀྱི་ཐད་དུrockལ་མི་ནག་གི་པི་ལུ་སི་དང་ཨ་རིའི་གྲོང་གསེབ་རོལ་དབྱངས་ཀྱི་ཁྱད་ཆོས་ཟུང་དུ་ལྡན་ཡོད་པ་དང་། རོལ་ཚིག་རིང་ཐུང་གི་འགྱུར་ལྡོག་དང་བསྡུར་བའི་ཐད་དུ་པི་ལུའུ་སི་དང་གྲོང་གསེབ་རོལ་མོའི་ངེས་སྲོལ་ཅན་གྱི་ཚན་ཆུང་བཞི་ལྡན་གྱི་གྲུབ་ཚུལ་ཐོད་བརྒལ་བྱས་ཡོད་པ་རེད།  དམིགས་བསལ་ཡོད་པའི་འགྲོས་རྡེབ་ཞན་པའི་སྟེང་གི་གདངས་དྲག་པོ་ནི་སྤྱིར་བཏང་འགྲོས་ཚིགས་རོལ་ཆས་ཏེ་དཔེར་ན་རྔ་དང་གདངས་དམའ་ཀེ་ཐ་སོགས་ཀྱིས་འབུར་དུ་འདོན་པས་འགྲོས་ཚིགས་གསལ་པོ་ལྡན་ཡོད་པ་རེད།  རྗོད་ཐབས་ཀྱི་ཕྱོགས་སུrockརོལ་མོ་དང་ཀུན་ཁྱབ་རོལ་མོ་གཞན་པའི་བར་ལ་ཁྱད་པར་ཡོད་པ་སྟེ།  དང་ཐོགrockརོལ་མོས་གླུ་ལེན་རྒྱུ་རྣམ་པ་གཙོ་བོར་བྱེད་པ་ལས་ལྗད་ཟི་རོལ་མོ་ལྟར་དུང་ཆུང་དང་ས་ཁོ་སི་ཡིས་དཀྲོལ་རྒྱུ་གཙོ་བོར་མི་འཛིན་པ་རེད། གཉིས་པrockརོལ་མོའི་རོལ་ཆས་གཙོ་བོ་ནི་གློག་གི་ཀེ་ཐ་ཡིན་པ་དང་།  གློག་སྐྱེས་རོལ་མོ་ཚོགས་པའི་སྒྲིག་གཞི་ཆུང་ངུ་ཡིན་པ་སྤྱིར་བཏང་དབྱངས་རྟ་རོལ་ཆས་དང་འགྲོས་ཚིགས་རོལ་ཆས་ཀྱིས་གྲུབ་ཡོད་པ་རེད། གསུམ་པrockརོལ་མོས་གང་དགར་དཀྲོལ་རྒྱུ་རྣམ་པ་གཙོ་བོ་མི་བྱེད་པ་རེད།  rockརོལ་མོ་བར་སྤྱིར་བཏང་རང་ཉིད་ཀྱིས་དཀྲོལ་བ་བཅས་ཀྱི་ནུས་པ་ལྡན་པ་དང་། སྔོན་ལ་བརྩམས་ཚར་བའི་བརྩམས་ཆོས་ལྟར་དུ་འཁྲབ་སྟོན་བྱེད་པ་རེད།
ནུབ་ཕྱོགས་ཀྱིrockརོལ་མོ།
ནུབ་ཕྱོགས་ཀྱིrockརོལ་མོ་ལ་དུས་རིམ3ཙམ་བྱུང་ཡོད་པ་སྟེ། ཨ་རིའི“བྱི་མའི་རྒྱལ་པོ”ཞེས་པའིE.ཕུ་རེ་སི་ལའེ་ནི་སྔ་དུས་ཀྱིrockརོལ་མོའི་དཔེ་མཚོན་ཡིན། ཨ་རིའིrockརོལ་མོ་བ་གཞན་ཞིག་སྟེ། པོ་པི.ཏི་གི་བརྩམས་ཆོས་ལས་བརྩེ་དགའ་དང་། སྐྱོ་གདུང་། ཡིད་མུག  རེ་སྨོན་བཅས་ཀྱི་བསམ་བག་མཚོན་ཡོད་པ་རེད།  ལོ་རབས60ནངJ.ལེ་ནོན་ལ་སོགས་ཀྱིས་གྲུབ་པའི་དབྱི་ཇིའི་སྦུར་པ་རོལ་མོ་ཚོགས་པསrockརོལ་མོ་ཉིད་དར་རྒྱས་ཀྱི་ཡང་རྩེར་སྤེལ་ནས་འཛམ་གླིང་ཡོངས་སུ་དར་བར་བྱས་པ་བཅས་ཡིན།  rockརོལ་མོ་ལ་ཕྱིས་སུ་ད་དུང་ཁྱད་ཆོས་དང་ལུས་མི་འདྲ་བའི་ལུགས་དུ་མ་བྱུང་ཡོད་པ་སྟེ། འགྲོས་ལྡན་པི་ལུའུ་སི་ཕུད་ད་དུང་གྲོང་གསེབrockདང་།  གློག་སྒྲrock  ལྗད་ཟིrock  སྒྱུ་རྩལrock  མཉམ་དཀྲོལrock  གླུ་དབྱངས་ཟློས་གརrock ཚད་མའིrock སྲ་འཐསrock སྐྱུར་བགrockལ་སོགས་བྱུང་ཡོད།
ཁ་ཚ་རྨིག་ཚ་
ཁ་ཚ་རྨིག་ཚ་
གཙོ་བོ་སྒོ་ཕྱུགས་རིགས་ཀྱི་ཁ་ནང་དང་རྨིག་པ་ནུ་མ་སོགས་ལ་ཚ་བ་རྒྱས་ཤིང་ཆུ་བུར་རྡོལ་རལ་གྱིས་འཆི་བར་འགྱུར་བའི་རིམས་ནད་མཆེད་ཚབས་ཆེ་བ་ཞིག་གོ།
རྔོན་པའི་འདོན་གྱི་མཚོན་དོན།
གྲ་ཕྱི་བུ་ཚེ་རིང་ཟླ་བ།
ཁལ་ཇེ་འགོག་སྨན་
ཁལ་ཇེ་འགོག་སྨན་
གཅོང་ནད་ཀྱི་རིགས་མ་ཟད་མཛེ་ནད་ཀྱང་སྔོན་འགོག་བྱེད་ནུས་པའི་འགོག་ཁབ་ཅིག་སྟེ། ཧྥ་རན་སིའི་ཕྲ་སྲིན་རིག་པ་པ་ཨེལ་བྷོད་ཁལ་མེད་དང་ཁལ་མིལ་ཇེ་རིན་གཉིས་ཀྱིས་གསར་གཏོད་བྱས་པས་མིང་ལ་དེ་ལྟར་བཏགས་སོ།།
ཁྲག་འཚག་འབྱེད་
ཁྲག་འཚག་འབྱེད་
མཁལ་ནད་སྨན་བཅོས་བྱ་ཚུལ་ཞིག་སྟེ། ལུས་ཀྱི་ཁྲག་རྣམས་འཚག་འབྱེད་འཕྲུལ་ཆས་ཀྱི་ནང་དུ་དྲངས་ནས་ཚད་ལས་བརྒལ་བའི་ཆུའི་ཆ་དང་གནོད་བྱེད་ཀྱི་རྫས་རྣམས་བཙགས་ནས་སླར་ཡང་ལུས་ལ་གཏོང་བའོ།
ཨེ་འགོག་གསར་འགྱུར་འདི་དག་ལ་ཇི་ལྟར་བལྟ་དགོས་
དེང་སང་མི་མང་པོས་དྲྭ་ཐོག་དང་འཕྲིན་ཕྲན་བརྒྱུད་དེ་ཨེ་ཛི་འགོག་བཅོས་ཀྱི་སྨན་ཡོད་ཚུལ་དང་ཨ་རི་དང་འཇར་མན་གཉིས་ཀྱིས་སྔ་གཞུག་ཏུ་ནད་པ་གཉིས་སངས་བཅོས་བྱ་ཐུབ་པའི་གནས་ཚུལ་སོགས་དྲིལ་སྒྲོག་བྱ་བཞིན་པའི་ཞོར་ནས།བོད་རང་ལའང་ཨེ་བཅོས་ཀྱི་སྨན་ཡོད་ཚུལ་འུད་ཀྱིས་སྒྲོག་མཁན་མི་ཉུང་བ་ཞིག་འདུག ཡིན་ནའང་།ང་ཚོས་གསར་འགྱུར་དེ་དག་ལ་ཞིབ་པར་བལྟ་དགོས་ལ། དེ་མི་མང་པོ་ཞིག་གི་ལུས་ཐོག་ཏུ་ཚོད་ལྟ་བྱས་ནས་ལེགས་འགྲུབ་བྱུང་བའི་གྲུབ་འབྲས་ཡོད་ན།ད་གཟོད་ཡོངས་བསྒྲགས་བྱ་བའི་རིན་ཐང་ལྡན་པ་ཡིན། དེ་ལྟར་མིན་པར་མི་རེ་ཟུང་སྟེས་དབང་གི་དྲག་སོང་བའི་གནས་ཚུལ་ཡོངས་བསྒྲགས་བྱས་ན་མི་སེར་ཚོས་ཨེ་འགོག་ལ་དོ་སྣང་མི་བྱེད་པའི་ཉེན་ཁ་ཡོད་པས།དེའི་སྐབས་སུ་ང་ཚོའི་ནག་ཉེས་ནི་རང་བཞིན་གྱི་གསར་འགྱུར་ཞིག་འུད་བསྒྲགས་བྱས་པ་ལས་ལྡབ་སྟོང་འགྱུར་རམ་ཁྲི་འགྱུར་གྱིས་ཆེན་པོ་ཡོད་ཅེས་བཤད་བཞིན་ཡོད།བརྒྱ་ལ་ནམ་ཞིག་ཨ་རི་སོགས་སུ་སངས་བཅོས་ཐུབ་པའི་སྨན་རེ་བྱུང་བའི་དབང་དུ་བཏང་རུང་།དེ་བོད་ཡུལ་དུ་སླེབས་པར་དུས་ཡུན་རིང་པོ་དགོས་ལ། དེའི་སྨན་ཡོན་དེ་ང་ཚོ་བོད་མིའི་ཡོང་འབབ་ཙམ་གྱིས་ཐེག་ཐུབ་པའི་ཁུར་བོ་ཞིག་ཡིན་མིན་ལ་བསམ་བློ་ཞིབ་ཏུ་གཏོང་དགོས།གཞན་བོད་སྨན་གྱིས་བཅོས་ཐུབ་ཟེར་བ་དག་ནི་ད་དུང་ཡིད་སྨོན་ཙམ་ལས་གཅིག་ཀྱང་མངོན་འགྱུར་བྱུང་ཡོད་པ་མ་རེད།གཤམ་ནས་ངས་སངས་བཅོས་ཐུབ་པར་བསྒྲགས་པའི་གསར་འགྱུར་གཉིས་པོ་མདོར་བསྡུས་ཙམ་ངོ་སྤྲོད་བྱ།དང་པོ། འཇར་མན་རྒྱལ་ཁབ་ནས་སྨན་བཅོས་བྱས་པའི་ཐེ་མོ་སི་རའེ་པུ་ལང་ཟེར་བ་དེ་ཡིན། གཤམ་ནས་པུ་ལང་ཞེས་འབོད།པུ་ལང་ལ་ཨེ་ནད་དང་ཁྲག་རིལ་དཀར་པོའི་ནད་གཉིས་པོ་ཡོད་ལ། སྨན་པ་ཚོས་ཁོང་གི་ཨེ་ནད་བཅོས་ཐབས་དཀའ་བར་ཤེས་ཏེ་ནད་པའི་ཚེ་ཚད་ཅུང་བསྲིང་ཐུབ་བབ་སྙམ་པའི་རེ་བ་ཡིས་ཁྲག་རིལ་དཀར་བོའི་ནད་ལ་རྐང་བརྗེས་སྨན་བཅོས་ལོ་གསུམ་ཙམ་གྱི་རིང་ལ་བྱས་རྗེས།གློ་བུར་ཏུ་ཨེ་ཛིའི་ནད་དུག་ཡོད་ཚད་ཤི་ཟིན་པ་ཤེས་རྟོགས་བྱུང་བ་རེད། ད་ལྟ་པུ་ལང་གི་སྨན་པ་ཧུ་ཐི་སོགས་ཆེད་མཁས་མང་པོས་པུ་ལང་གི་རྐང་འབུལ་མི་སྣའི་གཞི་རྒྱུ་ལ་བརྟག་ཞིབ་བྱེད་བཞིན་ཡོད་ལ།གཞི་རྒྱུ་དེ་བརྒྱུད་དེ་མི་མང་པོར་སྨན་བཅོས་བྱ་ཐབས་འཚོལ་བཞིན་ཡོད་རུང་། ད་བར་ཏུ་གྲུབ་འབྲས་མངོན་གསལ་ཅན་ཅི་ཡང་བྱུང་མེད། གཞན་པ་ནི།ཨ་རིའི་ཞིབ་འཇུག་མི་སྣས་༢༠༡༣པའི་ཟླ༣པའི་ཚེས༣་གསར་སྒྲོག་བྱས་པའི་ཨ་རིའི་མེའུ་སིའུ་སིའུ་ཕིའུ་ཁུལ་གྱི་བུ་མོ་ཆུང་ཆུང་ཞིག་ལ་བྱེད་ལས་རང་བཞིན་གྱི་སྨན་བཅོས་ཐུབ་པའི་གནས་ཚུལ་དེ་རེད།ཅི་ཞིག་ལ་བྱེད་ལས་རང་བཞིན་གྱི་སྨན་བཅོས་ཟེར་ཞེ་ས། དེ་ནི་མིའི་ལུས་སྟེང་གི་ཨེ་དུག་ཡོངས་སུ་ཚོད་འཛིན་ཐུབ་པ་དང་།རིམས་འགོག་མ་ལག་གི་བྱེད་ནུས་རྒྱུན་ལྡན་ཡིན་པ། མུ་མཐུད་དུ་སྨན་བཅོས་མ་བྱས་ཀྱང་ཆོག་པ།རྒྱུན་ལྡན་གྱི་ཁྲག་བཤེར་ལས་ནད་ཡོད་མེད་ཤེས་རྟོགས་བྱ་མི་ཐུབ་པའི་ཚད་དེར་ཟེར། བུ་མོ་ཆུང་ཆུང་དེའི་ཨ་མར་ཨེ་ཛིའི་ནད་ཡོད་ཅིང་།ཕྲུ་གུ་སྐྱེས་སྐབས་ཀྱང་མ་བུ་བདེ་ཕྲལ་གྱི་སྨན་བཅོས་བྱས་མེད། ཡིན་ནའང་། སྐྱེས་རྗེས་ཀྱི་ཆུ་ཚོད༣༡འཕྲོར་ཨེ་དུག་གི་མགོ་གནོན་སྨན་བཅོས་ཟླ༡༨གྱི་རིང་ལ་བྱས་ཡོད་ཅིང་།དེ་ནས་ཨེ་དུག་མཐོང་མི་ཐུབ་པའི་ཚད་དུ་སླེབས་ཕྱིན་ཟླ་༡༠ཙམ་གྱི་རིང་ལ་སྨན་བཅོས་ཅི་ཡང་མ་བྱས་པར་བཞག་པ་རེད།སྤྱིར་ཡིན་ན། ཨེ་དུག་གི་མགོ་གནོན་སྨན་བཅོས་མ་བྱས་པར་མཚམས་བཞག་པ་ཡིན་ན། ལམ་སང་ནད་མགོ་ཕྱིར་འཕར་བའི་ཉེན་ཁ་ཡོད་རུང་།བུ་མོ་དེའི་སྨན་བཅོས་བྱ་མཚམས་བཞག་ནས་ཟླ༡༠འགོར་རུང་ད་དུང་ཨེ་ཛིའི་འགོག་གཟུགས་ཀྱི་རྣམ་པ་སྲིབ་གཤིས་ཏེ་ནད་མེད་པའི་རྣམ་པ་རུ་ཡོད་པར་བཤད།དེ་ནི་ངོ་མ་དགའ་འོས་པ་དང་རྟེན་འབྲེལ་བརྗོད་འོས་པའི་དོན་དག་ཅིག་ཡིན་ཏེ། ད་ལྟ་འཛམ་བུ་གླིང་དུ་བྱིས་པ་ཨེ་དུག་ཅན་དང་ཨེ་ནད་ཅན་བསྡོམས་པས་ཁྲི་༢༥༠ལྷག་ཡོད་ལ།ཉིན་རེ་རེ་ཨེ་དུག་ཅན་གྱི་བྱིས་པ་༡༧༠༠རེ་གསར་དུ་སྐྱེས་བཞིན་ཡོད་པས་སོ། ། ཡིན་ནའང་།ཨ་རིའི་འབྲེལ་ཡོད་ཀྱི་ཆེད་མཁས་ཀྱིས་གསུངས་བ་ལྟར་ན། འགོག་བཅོས་ཀྱི་ཐབས་ལམ་ཡོད་ཅེས་ཀུན་ལ་བསྒྲགས་དགོས་ན་ད་དུང་ཅུང་སྔ་འདུག་ཅེས་བཤད་པ་བཞིན།བོད་ཡུལ་ནས་ཀྱང་ད་དུང་ཁྱབ་བསྒྲག་ཤུགས་ཆེན་བྱེད་རན་ནི་ལར་ནས་མི་འདུག་སྙམ།
གནས་ཚུལ་ཅི་འདྲའི་འོག་ཨེ་ཛི་མི་འགོ་
དང་པོ། ཉེན་མེད་བྱ་སྤྱོད་ལས་ཟ་མ་མཉམ་ཟ་བྱེད་པ། ཨེ་ཛིའི་ནད་དུག་ཅན་གྱིས་བཟོས་པའི་ཟ་མ་ཟ་བའམ་ཨེ་ཛིའི་ནད་པ་དང་མཉམ་དུ་ཟ་མ་མཉམ་ཟ་བྱེད་པ།ཡང་ན་ཨེ་ཛིའི་ནད་པར་ཟ་མ་གཡོ་སྐོལ་བྱེད་པའམ། ཨེ་ཛིའི་ནད་པས་སྐྱེལ་འདྲེན་བྱས་པའི་ཟ་མ་སོགས་ཀྱིས་གནོད་སྐྱོན་མེད།ཡིན་ནའང་། ཤ་རློན་པ་དང་གྲངས་ཚལ་སོགས་ཀྱི་ནང་ཨེ་ཛིའི་ནད་པའི་ཁྲག་སོང་བ་ཁོག་ཏུ་མིད་སྐབས་སོ་རྕ་དང་མུད་པ་སོགས་ན་སྐྱོན་ཡོད་ན་ནི་འགོ་མི་ཐུབ་ཞེས་ཁག་ཐེག་མེད་ཟེར། གཉིས་པ།   ཉེན་མེད་བྱ་སྤྱོད་ལས་ལས་ཀ་མཉམ་ལས་བྱེད་པ། ཨེ་ཛིའི་ནད་དུག་ཅན་དང་མཉམ་དུ་ཆོས་ཚོགས་སུ་ཞུགས་པ་དང་།ལས་ཀ་སྒྲུབ་པ། སློབ་སྦྱོང་བྱེད་པ།ཚོགས་འདུར་ཞུགས་པ་སོགས་ཀྱིས་ཨེ་ཛི་འགོ་མཆེད་མི་བྱེད། རྒྱུ་མཚན་ཨེ་ཛི་ནི་གློ་གཅོང་དང་ཆམས་པ་སོགས་དང་མི་འདྲ་བར།གང་ཞིག་ན་སུ་ཞིག་གིས་ལུད་པ་འཕངས་ཡོད་པའམ། སུ་ཞིག་གིས་སྦྲིད་པ་ཞིག་བྱས་པ། མི་ཚོགས་མང་ས་ནས་ཁ་རླངས་གཞིབ་པ་ཙམ་གྱིས་འགོ་བཞིན་མེད།དེའང་ཁྲག་གཤེར་གྱི་སྦྱོར་རེས་མེད་པའི་ཆ་རྐྱེན་འོག་བཤད་པ་ཡིན། གལ་ཏེ་གོང་གི་བྱ་འགུལ་ཁྲོད་མི་གཞན་པ་ཞིག་ལ་རྨས་སྐྱོན་ཕོག་པའམ་སྣ་ཁྲག་བྱུང་བའི་ཁྲག་ནད་མེད་པའི་མིའི་རྨ་ཁའི་ནང་སོང་བ་ཡིན་ན་འགོ་སྲིད་པ་ཤེས་དགོས། གསུམ་པ།   ཉེན་མེད་བྱ་སྤྱོད་ལས་མཉམ་དུ་རྩེད་མོ་རྩེ་བ། ཨེ་ཛིའི་ནད་དུག་ཅན་དང་མཉམ་དུ་ལག་འཇུ་དང་འཁྱུད་རེས་བྱེད་པ། འགྲིག་ཤོ་འཕེན་པ། ཐ་ན་བདེ་སྲུང་འདུ་ཤེས་དང་སྲུང་སྐྱོབ་ལག་ལེན་ལྡན་པའི་སྒོས་ཉལ་པོ་བྱེད་པ་སྟེ་བདེ་འཇགས་ལུས་འབྲེལ་བྱས་པ་སོགས་ཀྱིས་ཀྱང་ཨེ་ཛི་འགོ་མཆེད་མི་བྱེད།ཡིན་ནའང་། བདེ་འཇགས་ལུས་འབྲེལ་（安全性行为）ཟེར་བ་སྟེ། བརྩེ་སྦྱོར་གྱི་ཐོག་མཐའ་བར་གསུམ་དུ་སྲུང་ཤུབས་བེད་སྤྱོད་བྱེད་པ་དང་། རྒྱུ་སྤུས་ཚད་ལྡན་གྱི་སྲུང་ཤུབས་བེད་སྤྱོད་བྱེད་པ།ཚུལ་དང་མཐུན་པའི་སྒོས་བེད་སྤྱོད་བྱས་ན་སྐྱོན་མེད་པས་ཨེ་ཁྱབ་ཟེར་ན། ཁྱབ་ཅེས་བཤད་མི་ཕོད་དེ།དཔེར་ན། གལ་ཏེ་ཨེ་ཛིའི་ནད་པ་དེའི་ལུས་ན་འབྲུམ་ཐོར་གྱིས་ཁྱབ་ཡོད་པའམ། ཨེ་ཛིའི་ནད་པར་འདོད་ཁུ་མང་པོ་བྱུང་བའི་སྐབས་སུ།གཞན་པ་དེར་ཡང་རེག་དུག་དང་ལྤགས་ནད་སོགས་ཡོད་ན་བརྒྱ་ཆ་བརྒྱ་ཡིས་མི་འགོ་ཞེས་སུས་ཀྱང་ཁག་ཐེག་བྱ་ཐུབ་ཀྱིན་མེད།ཡིན་ནའང་། ཕོ་མོའི་ལུས་འབྲེལ་བྱེད་སྐབས་སྲུང་ཤུབས་ནི་ཨེ་ཛི་སྔོན་འགོག་གི་ཡོ་བྱད་ཆེས་གལ་ཆེ་བ་དེ་ཡིན་ལ།ད་བར་ཏུ་ཐབས་ལམ་ཉག་གཅིག་ལྟ་བུའང་ཡིན་ནོ། ། བཞི་པ།   ཨེ་ཛིའི་ནད་པར་རྨུགས་པའི་ཤིག་དང་དུག་སྦྲང་གིས་རང་ཉིད་ལ་རྨུག་པས་སྐྱོན་མེད་པར་བཤད་རུང་།ཆེད་མཁས་ཤིག་གིས་གསུངས་པ་ལྟར་ན། གལ་ཏེ་མི་ཁ་ཤས་མཉམ་གཅིག་ཏུ་གང་ཞིག་ན་འགྲོ་བཞིན་པའི་སྐབས་ཁྱི་ཞིག་ཤོར་ཏེ་དང་པོ་མི་དེ་དག་ནང་གི་ཨེ་ཛིའི་ནད་པ་དེར་གཅིག་རྨུགས་ཤིང་།དེ་ནས་མུ་མཐུད་དུ་གཞན་པ་དག་ལའང་ཁམ་རེ་ཁམ་རེ་རྨུགས་སོང་བ་ཡིན་ན་ནད་མི་འགོ་ཞེས་ཁག་ཐེག་བྱ་མི་ཕོད་ཅེས་ཟེར། ལྔ་པ།ད་རུང་ཤེས་དགོས་པ་ཞིག་ལ། དུག་སེལ་ཡག་པོ་བྱས་ཡོད་པའི་སྨན་ཆས་དང་། བརྟག་བཤེར་ལེགས་པོ་བྱས་ཡོད་པའི་ཁྲག་རིགས།ཐེངས་གཅིག་ལས་བེད་སྤྱོད་མི་བྱེད་པའི་ཁབ་མགོ་སོགས་ཀྱིས་ཨེ་འདུག་བསྒོ་བཞིན་མེད་པ་ཤེས་དགོས་ལ།དེ་བཞིན་བསྒྲགས་ཀྱང་དགོས་ཀྱི། སྤྱི་ཚོགས་ཟིང་ཟིང་དུ་འགྲོ་བའི་ཉེན་ཁ་ཡོད་ལ། ཐ་ན་ཆམས་པ་སོགས་ཀྱིས་ན་ཚེ་སྨན་པར་སྟོན་མི་ཕོད་པའི་གནས་ཚུལ་ཡང་འབྱུང་སྲིད་པ་ཡིན་ནོ།།
འཁོར་སྐྱོད་མ་ལག་
འཁོར་སྐྱོད་མ་ལག་
མི་དང་སྒལ་ལྡན་སྲོག་ཆགས་ཀྱི་ལུས་ཕུང་ནང་གི་སྙིང་དང་། ཁྲག་རྩ་རྨེན་བུ་ལྟ་བུའི་ཁྲག་རྒྱུན་སོགས་སྙིང་ག་ནས་ལུས་ཡོངས་སུ་འཁོར་སྐྱོད་ཀྱིས་རྒྱུ་བར་བྱེད་པའི་མ་ལག་གི་སྤྱི་མིང་ངོ་། འཁོར་སྐྱོད་མ་ལག་ལ་སྙིང་གི་ཁྲག་རྩའི་མ་ལག་གམ་ཁྲག་རྩའི་མ་ལག་ཀྱང་ཟེར།དེ་ནི་ཁྲག་གི་འཁོར་སྐྱོད་ལ་འགན་ཁུར་བའི་སྐྱེ་དངོས་མ་ལག་ཅིག་ཡིན། དེས་ད་དུང་ཕྲ་ཕུང་མི་འདྲ་བར་འཚོ་བཅུད་(དཔེར་ན་ཨེན་རྨང་སྐྱུར་དང་གློག་འབྱེད་རྫས་ལྟ་བུ)དང་དབྱང་རླུང་སྐྱེལ་ཐུབ།
ལྷ་གནས་སུམ་ཅུ་རྩ་གསུམ་
ཕོ་བྲང་སུམ་ཅུ་རྩ་གཉིས་དབུས་རྣམ་པར་རྒྱལ་བའི་ཁང་བཟང་དང་རྩ་གསུམ། བཙུན་མོ་སུམ་ཅུ་རྩ་གཉིས་མཛེས་ལྡན་མ་དང་རྩ་གསུམ། གླང་ཆེན་སུམ་ཅུ་རྩ་གཉིས། གླང་ཆེན་ས་ལ་རབ་བརྟན་དང་རྩ་གསུམ། སོགས་སུམ་ཅུ་རྩ་གསུམ་གྱི་གྲངས་ལྡན་དུ་མ་ཡོད་པས་དེ་སྐད་ཟེར་བ་ཡིན།
བདེ་ཐང་ཞན་པ་
བདེ་ཐང་ཞན་པ་
རྒྱ་སྐད་དུ༼亚健康༽ཟེར། ལུས་ལ་ན་ཚ་མངོན་གསལ་ཞིག་བྱུང་མེད་ཀྱང་། ངལ་ཞིང་དུབ་པ་དང་བརྗེད་ངས་ཆེ་ཞིང་གཉིད་མི་ཁུགས་པ་སོགས་ཟོ་མི་བདེ་བས་ལུས་ཟུངས་ཞན་པར་འགྱུར་བ་དང་ལས་ཀར་སྒྱིད་ལུག་གི་སྣང་བ་སྐྱེ་བ་སོགས་ནད་པ་མིན་ལ་བདེ་ཐང་ཡང་མ་ཡིན་པའི་ཕུང་གསུམ་པར་གྱུར་པའི་སྐབས་སོ།
གཉན་ཚད་
གཉན་ཚད་
ལུས་ཕུང་ལ་བསྣད་སྐྱོན་དང་རྫས་དུག་སོགས་ཀྱིས་ཟུག་གཟེར་བསླངས་པ་ལས་ལུས་ཡོངས་སུ་ཚ་བ་སྐྱེ་བ་དང་། ལུས་ཀྱི་ཆ་ཤས་དམར་པོར་གྱུར་པ་དང་། ཚ་ཐོར་འབྱུང་བ་དང་སྐྲངས་པ་དང་ཚོར་བ་ཉམས་པ་སོགས་ཀྱི་རྟགས་འབྱུང་བའི་ནད་ཅིག་གོ །
རོ་རྩ་ཉམས་པ་
རོ་རྩ་ཉམས་པ་
རྒྱ་སྐད་དུ༼阳痿༽ཟེར། སྐྱེས་པའི་རོ་རྩ་ཉམས་པའི་ནད་ཅིགགོ །
གཤེར་རྨེན་
གཤེར་རྨེན་
རྒྱ་སྐད་དུ༼胰腺༽ཟེར། སྲོག་ཆགས་ཀྱི་དོན་སྣོན་ཀྱི་ཡ་གྱལ་རྨེན་གཤེར་སྐྱེད་པའི་བྱེད་ལས་ཅན་ཞིག་གོ །
མྱང་འདས་མཆོད་རྟེན་ཆེན་པོ
མཆོད་རྟེན་ཆ་བརྒྱད་ཀྱི་ཡ་གྱལ་ཞིག་སྟེ། སྟོན་པ་ཐུབ་པའི་དབང་པོ་མྱ་ངན་ལས་འདས་པའི་ཚེ་རྩྭ་མཆོག་གྲོང་དུ་བཞེངས་པའི་མཆོད་རྟེན་བང་རིམ་མེད་པ་གདན་ཁྲིའི་སྟེང་དུ་བུམ་གདན་ཡན་ཆད་བཞུགས་པའོ། །
ལྗད་ཟི་རོལ་མོ
ལྗད་ཟི་རོལ་མོ Jazz
རོལ་མོའི་འགྲོས་རྡེབ་ནི་སྤྱིར་བཏང་གི་ངེས་སྲོལ་ལྟར་ན་དྲག་པ་སྔོན་དང་ཞན་པ་ཕྱི་ན་ཡོད་དགོས་མོད་ཀྱི། ལྗད་ཟི་རོལ་མོ་ཞེས་པ་ནི་དྲག་ཞན་གོ་ལྡོག་ནས་རོལ་དབྱངས་ཉིད་སྤྱི་ཆ་ནས་ལྷོད་ཅིང་ལྷུག་པའི་གྲུབ་ཚུལ་དང་། གདངས་ཚད་དམིགས་བསལ་ཆེ་བ། གང་དགའི་རྡུང་དཀྲོལ་བྱེད་པ་བཅས་བྱས་ཆོག་པ་རེད།
ངོ་སྤྲོད།
རོལ་མོའི་འགྲོས་རྡེབ་ནི་སྤྱིར་བཏང་གི་ངེས་སྲོལ་ལྟར་ན་དྲག་པ་སྔོན་དང་ཞན་པ་ཕྱི་ན་ཡོད་དགོས་མོད་ཀྱི། ལྗད་ཟི（Jazz）རོལ་མོ་ཞེས་པ་ནི་དྲག་ཞན་གོ་ལྡོག་ནས་རོལ་དབྱངས་ཉིད་སྤྱི་ཆ་ནས་ལྷོད་ཅིང་ལྷུག་པའི་གྲུབ་ཚུལ་དང་།  གདངས་ཚད་དམིགས་བསལ་ཆེ་བ།  གང་དགའི་རྡུང་དཀྲོལ་བྱེད་པ་བཅས་ཀྱི་ནང་དུ་གཅིག་གྱུར་བྱས་ཡོད་པ་རེད། ལྗད་ཟི་རོལ་མོ་ནི་དུས་རབས19པའི་དུས་མཇུག་དང་དུས་རབས20པའི་དུས་མགོར་ཨ་རིའི་ནེའུ་ཨོར་ལིའང་ས་ཆར་བྱུང་ཞིང་དར་བའི་ཀུན་ཁྱབ་རོལ་མོ་ཞིག་ཡིན་པ་དང་། མི་ནག་བྲན་གཡོག་གི་ཁྲོད་ནས་དར་བ་རེད།  མི་ནག་ཚོས་ཨ་ཧྥེ་རི་ཁའི་རོལ་མོ་དང་ཡོ་རོབ་ཀྱི་རོལ་མོ་གཉིས་ཟུང་འབྲེལ་བྱས་ཏེ། རྣོ་སྦྲེང་དང་རྡུང་དཀྲོལ་རོལ་ཆས་ཀྱིས་གང་དགར་དཀྲོལ་ནས་དམིགས་བསལ་གྱི་སྲོལ་རྒྱུན་དང་ལྡན་པའི་རོལ་མོའི་རྣམ་པ་གྲུབ་པ་དང་། ཐོག་མའི་སྐབས་སུ་བྱུང་བ་ནི་ལ་ཀོ་ཐའེ་མུ་ལྗད་ཟི་ཟེར་བ་དེ་ཡིན།  དེའི་དཔེ་མཚོན་ནི་ལ་ཀོ་ཐའེ་མུ་རོལ་མོ་བ་སི་ཀོ་ཐེ་མ. ཆའོ་ཕུ་ལིན་དང་ཁོང་གི་བརྩམས་ཆོས་གྲགས་ཅན《ཤིང་ལོ་མའི་ལ་ཀོ་ཐའེ་མུ》ཞེས་པ་དེ་ཡིན། པུའུ་ལུའུ་སི་ལྗད་ཟི་སྟེ་མིང· དབྱངས་ནི་མི་ནག་གི་སྐྱོ་གླུའི་ནང་གི་གདངས་ཕྱེད་ཀ་དམའ་བའིmiདངsiགཞི་བྱས་ཡོད་ལ།  དེ་ནས་རིམ་གྱིས་ཨ་རིའི་ལྷོ་རྒྱུད་ཀྱི་རོལ་མོ་དང་ཟུང་འབྲེལ་བྱས་ཤིང་།  རག་གི་འབུད་དཀྲོལ་རོལ་ཆས་ཉུང་ངུ་གང་དགར་དཀྲོལ་རྒྱུ་དེས་རྣོ་སྦྲེང་གི་ཚབ་བྱས་ཡོད་པ་རེད།  སྐད་གྲགས་ཆེ་ཤོས་ཀྱི་པི་ལུའུ་སིའི་གླུ་མ་ནི་པའེ་སེ་སི་མེ་ཟི་བྱ་བ་ཡིན་ལ།  ཁོང་མོས་བླངས་པའི《སནྡ་ལོ་ཡེ་སི་པི་ལུ་སི》ཞེས་པ་ཁྱབ་གདལ་ཆེན་པོ་བྱུང་བའི་པི་ལུ་སིའི་མཛད་ཆོས་ཡིན།
བྱུང་འཕེལ།
དུས་རབས20པའི་ལོ་རབས20པར། ལྗད་ཟི་རོལ་མོ་ཉིད་ཨ་རིའི་ཀྲི་ཅ་ཀོ་ས་ཆར་ཚ་ལྷོག་ལྷོག་ཏུ་དར་བ་དང་།  སྐབས་དེའི་ལྗད་ཟི་རོལ་མོ་ལས་ཁོ་སི་དང་དུང་ཆུང་སོགས་རྐྱང་དཀྲོལ་རོལ་ཆས་ཀྱི་འཁྱུག་སྒྲའི་དཀྲོལ་རྩལ་གཟེངས་སུ་བཏོན་ཡོད་པ་དང་།  དེ་མིན་ད་དུང་བསྲེས་མ་ཅན་གྱི་རོལ་མོ་ཚོགས་པའི་དཀྲོལ་ལུགས་བྱུང་བ་རེད། དེས་ལྗད་ཟི་རོལ་མོའི་བསྐལ་བ་ཤར་བ་མཚོན་ཡོད།  དེའི་རྗེས་ཀྱི་ལོ་ངོ་ཉི་ཤུ་སུམ་ཅུའི་རིང་ལ་ལྗད་ཟི་རོལ་མོ་ཉིད་འགྲོས་ཚིགས་མགྱོགས་ལ་རྫུས་སྐད་ཀྱིས་ལེན་པའི་པི་པོ་ཕུའི་ལུགས་དང་།  སྙོམ་ལ་འཇགས་པའི་གྲང་བའི་ལྗད་ཟི་ཡི་ལུགས།  གློག་གི་རོལ་ཆས་ཀྱིས་དཀྲོལ་བ་དང་འགྲོས་ཚིགས་ཉམས་དམས་སུ་བཏང་བའི་རང་མོས་ལྗད་ཟི་ཡི་ལུགས་སོགས་བྱུང་ཡོད།  རོལ་མོའི་རྩོམ་པ་པོ་ཁོ་ཧྲི་ཝུན་གྱིས་མཛད་པའི་སྦུག་རྒྱུད་ལྗད་ཟི《འཆར་ཡན་གྱི་གདངས་དབྱངས་སྔོན་པོ》ཞེས་པས་དུང་ཆུང་དང་ཀེ་ཐ་དང་རྡུང་དཀྲོལ་རོལ་ཆས་སོགས་རོལ་ཆས་གཙོ་བོ་བྱེད་པའི་སྲོལ་རྒྱུན་གྱི་ལུགས་ཐོད་བརྒལ་བྱས་ཡོད་པས་ལྗད་ཟི་རོལ་མོ་ཉིད་འཛམ་གླིང་ལ་ཕྱོགས་པའི་སྔོན་གྲལ་དུ་སོང་ཡོད་པ་རེད།
གན་ཆག
གན་ཆག་ཅེས་པ་ནི་བོད་ཀྱི་གླུ་གར་རྩེད་མོའི་སྐབས་རམས་འདེགས་རོལ་ཆར་བཀོལ་བའི་གཞུ་འཐེན་རོལ་མོའི་རྣམ་གྲངས་ཤིག་ཡིན།
དར་ཚུལ།
གན་ཆག་ཅེས་པ་ནི་གཞུ་འཐེན་རོལ་མོའི་རྣམ་གྲངས་ཤིག་ཡིན་ཞིང་། དེ་བོད་དུ་ནམ་བྱུང་གི་སྐོར་ལ་བཞེད་སྲོལ་མི་འདྲ་བ་སྣ་ཚོགས་བྱུང་བ་སྟེ། «དེང་རབས་བོད་ཀྱི་རོ་མོའི་རྣམ་བཤད» ཅེས་པའི་རྒྱ་ཡིག་གི་དཔེ་དེབ་དེ་ལས། དེའི་སྐོར་ལ་ཤོད་རྒྱུན་གཉིས་ཙམ་ཡོད་དེ། གཅིག་ནི་རོལ་ཆ་འདི་ཏཱ་ལའི་བླ་མ་ལྔ་བ་ཆེན་པོའི་སྐབས་ལ་ལ་དྭགས་ནས་བོད་དུ་དར་བར་བཤད་ཅིང་། དེའི་གཞི་འཛིན་ས་ནི་གན་ཆག་འདི་ནི་ཨ་རབ་མི་རིགས་ཀྱི་རོལ་མོའི་བྱེ་བྲག་ཅིག་ཡིན་སྟབས། ལ་དྭགས་དབྱི་སི་ལན་ཆོས་ལུགས་ཅན་དུ་བསྒྱུར་རྗེས་ཨ་རབ་རིག་གནས་དང་དུ་བླངས་པ་དང་སྦྲགས་གན་ཆག་ཀྱང་ཁྱིམ་མཚེས་དབྱི་སི་ལན་རྒྱལ་ཁབ་ནས་ལ་དྭགས་དེ་ནས་བོད་དུ་དར་བར་འདོད་པ་དང་། ཅིག་ཤོས་ནི་བོད་རང་སྐྱོང་ལྗོངས་རིག་དངོས་དོ་དམ་ཨུ་ཡོན་ལྷན་ཁང་གིས་རོལ་མོའི་བྱེ་བྲག་དེའི་སྐོར་ལ་བཞག་པའི་ཆོད་སྡོམ་སྙན་ཞུའི་ནང་རོལ་མོ་འདི་རྒྱ་བཟའ་ཝུན་ཤིང་ཀོང་ཇོས་བོད་དུ་བསྣམས་ཕེབས་ཞེས་འཁོད་ཡོད་པ་དེའོ། །འོན་ཀྱང་ང་ཚོས་ཤོད་རྒྱུན་དེ་གཉིས་ལ་དོགས་པ་ཟ་བཞིན་ཡོད་དེ། རྒྱུ་མཚན་ནི་དེ་གཉིས་ལ་ད་དུང་ཁུངས་ཐུབ་རྒྱུ་མཚན་དེ་ཙམ་མེད་པས་རེད་ཅེས་དང་། ཡང་དེ་ལས«བོད་ཀྱི་ལོ་རྒྱུས་རགས་རིམ་གཡུ་ཡི་ཕྲེང་བ»ལས། རོལ་མོ་འདི་ནི་རྒྱ་བཟའ་ཝུན་ཤིང་ཀོང་ཇོས་མ་ཡིན་པར་གྱིམ་ཤིང་ཀོང་ཇོས་ཁྲིད་ཕེབས་པའི་ཆིའུ་ཚི་རོལ་ཆ་རུ་ཁག་གིས་བེད་སྤྱོད་པའི་རོལ་མོ་ཞིག་ཡིན་ཞེས་རང་གི་འདོད་ཚུལ་བསྟན་ཡོད་ཀྱང་། དེ་ཡང་རྒྱུ་མཚན་ལྟར་སྣང་ཙམ་དུ་ཟད་དེ། སྤྱིར་ཐང་རྒྱལ་རབས་སྐབས་སུ་གན་ཆག་ལྟ་བུའི་གཞུ་འཐེན་རོལ་ཆ་དེ་རིགས་དར་སྲོལ་མེད་པར་བཤད་པ་དང་། ཡང་སྒོས་ཐང་རྒྱལ་རབས་ཀྱི་ཆིའུ་ཚི་རོལ་ཆ་རུ་ཁག་གིས་གན་ཆག་སོགས་གཞུ་འཐེན་རོལ་ཆ་གཏོང་སྲོལ་མེད་པ་ནི་སུང་རྒྱལ་རབས་ཀྱི་ཝུའུ་ཙུང་ཡོན་གྱིས་སུག་བྲིས་བགྱིས་པའི་«རྒྱལ་རབས་གསར་བ་དབུ་བརྙེས་བར་རྟེན་འབྲེལ་ཞུ་བའི་ལྷ་ཡི་གཟབ་སྦྲེང»ལ་བལྟས་པས་ཤེས་ནུས། དེ་བཞིན«དེང་རབས་བོད་ཀྱི་རོལ་མའི་རྣམ་བཤད»ཅེས་པའི་རྩོམ་པ་པོ་དེས་ཀྱང་རང་གི་འདོད་ཚུལ་བཏོན་ཏེ་སུའུ་ལེན་ཝུའུ་སེ་པེ་ཁེ་སོགས་ས་ཁུལ་ནས་སྤྱི་ལོ1956ལོའི་བར་ཙམ་ལ་དར་བར་བཤད་ཀྱང་། གར་དཔོན་པ་སངས་དོན་གྲུབ་ལགས་ཀྱིས་དེ་ལ་གསལ་ཁ་བཏོན་པའི་རྩོམ་ཡིག་ཅིག་བྲིས་ཡོད་པ་དེར་གན་ཆག་ཅེས་པའི་རོལ་ཆ་འདི་ནི་དེ་ལས་སྔ་ཚད་ཅིག་ནས་དར་ཚུལ་ནན་བཤད་བྱས་ཡོད་པ་དང་། «ཀྲུང་གོའི་གྲངས་ཉུང་མི་རིགས་ཀྱི་སྒྱུ་རྩལ་ཚིག་མཛོད»དང«ཀྲུང་གོའི་རོལ་མོའི་ཚིག་མཛོད»སོགས་ཀྱི་ནང་དུ་དེ་ནི་རྒྱལ་དབང་སྐུ་ཕྲེང་ལྔ་བའི་དུས་ལ་ལ་དྭགས་ནས་དར་ཞིང་། གར་པའི་ནང་དངོས་སུ་བེད་སྤྱོད་བྱས་ནས་ད་བར་བགྲང་བྱ་སུམ་བརྒྱ་ལྷག་ཙམ་ཕྱིན་ཡོད་ཚད་བཀོད་འདུག དེ་ལ་སོགས་པའི་ལོ་རྒྱུས་ཡིག་ཆ་མང་པོར་གཞིགས་ན། གན་ཆག་ཅེས་པའི་རོལ་ཆ་འདི་ཡང་གར་གྱི་རོལ་མོའི་བྱེ་བྲག་གཞན་ཞིག་དང་འདྲ་བར་ལ་དྭགས་ཁུལ་ནས་རིམ་བཞིན་གཙང་དང་དབུས་ཕྱོག་སུ་དར་བར་སེམས་ལ། རོལ་ཆ་འདི་རྒྱུད་མང་ཉུང་ལ་མ་ལྟོས་བར་ཨ་རབ་དང་། ཏ་ཟིག ཐུར་ཁེ་སོགས་སུ་དར་ཁྱབ་ཡོད་པ་མ་ཟད། ས་ཆ་དེ་དག་དུ་ཡང་རོལ་མོའི་བྱེ་བྲག་དེར་གན་ཆག་ཅེས་འབོད་སྲོལ་ཡོད་པ་བཅས་ལ་གཞིགས་ན། རང་རེའི་གན་ཆག་འདི་ཡང་ས་ཆ་དེ་དག་ནས་ལ་དྭགས་བརྒྱུད་བོད་དུ་དར་ཡོང་བ་ཞིག་ཡིན་པ་གོར་མ་ཆག་ལ། བོད་དུ་དར་རྗེས་སུ་ཡང་རང་རང་སོ་སོའི་དགོས་དབང་གི་བབས་དང་བསྟུན་ནས་འགྱུར་བ་སོང་ཡོད་པ་ཞིག་རེད།
འཕེལ་འགྱུར།
ད་ཡོད་བོད་ཀྱི་གན་ཆག་གི་དབྱིབས་ནི་ཕལ་ཆེར་ཨ་རབ་ས་ཁུལ་གྱི་གན་ཆག་དང་འདྲ་ཤས་ཆེ་བ་ཕུད། དེ་མིན་རྒྱུད་མང་ཉུང་དང་སྒྲ་སྒྲིག་སྲོལ་ཐད་ཨ་རབ་ས་ཁུལ་གྱི་གན་ཆག་དང་ཁྱད་པར་གང་ཙམ་མཆིས། Gdgc1ཞེས་སུ་སྒྲིག་སྲོལ་ཡོད་པ་ཞིག་ཡིན་ན། རང་རེའི་བོད་ཀྱི་མཆོད་སྤྲིན་གར་པའི་གན་ཆག་ནི་རྒྱུད་གསུམ་ལྡན་ཕྲ་སྦོམ་འབྲིང་གསུམ་སྟེ་རང་རང་སོ་སོའི་མཉན་བྱའི་གོམས་གཤིས་དང་མཐུན་པར་སྒྲིག་སྲོལ་མཆིས་པ་ལྟ་བུ་ཡིན། འོན་ཀྱང་རང་རེའི་བོད་ཀྱི་གན་ཆག་གི་སྒྲིག་སྲོལ་སྐོར་ལ་ཡང་བཞེད་སྲོལ་སྣ་ཚོགས་བྱུང་བ་སྟེ། «ཀྲུང་གོའི་རོལ་མོའི་ཚིག་མཛོད»ནང་ae1a1དང་། «ཀྲུང་གོའི་གྲངས་ཉུང་མི་རིགས་ཀྱི་རོལ་མོའི་སྒྱུ་རྩལ་ཚིག་མཛོད»ནང་། d1a1e2 ཞེས་སུ་འཁོད་ཡོད་ཅིང་། དང་པོ་ལྟར་ན་རྒྱུད་སོ་སོའི་བར་དཀྱུས་རིམ་ལྔ་ལྡན་ནས་བཞི་ལྡན་བར་འབྲེལ་བ་དང་ལྡན་པ་ཞིག་ཡིན་ལ། གཉིས་པ་ལྟར་ན་དཀྱུས་རིམ་ལྔ་ལྡན་ནས་ལྔ་ལྡན་བར་གྱི་འབྲེལ་བ་དང་ལྡན་པ་ཞིག་ཡིན་པས་དེ་གཉིས་ཀྱང་མི་མཐུན་པར་སྣང་། རོལ་མོའི་སྒྱུ་རྩལ་ལ་མངའ་བརྙེས་པའི་རྒན་རབས་ཁག་ཅིག་གིས། གན་ཆག་ནི་སྔ་དུས་མཆོད་སྤྲིན་གར་གླུར་མ་གཏོགས་བེད་སྤྱོད་མེད་པ་གང་ཞིག དེའི་སྒྲ་སྒྲིག་སྲོལ་ཡང་མཆོད་སྤྲིན་གར་གླུའི་གདངས་འགྱུར་དང་མཐུན་པར6 2 5ཞེས་སྒྲ་སྙན་གསགས་སྒྲིག་ལྟར་སྒྲིག་སྲོལ་ཡོད་མོད། ཕྱིས་དུས་དབང་གི་རྐྱེན་པས་སྟོད་གཞས་ནང་མ་སོགས་ལ་རམ་དཀྲོལ་བྱེད་སྐབས་སྟོད་གཞས་ནང་མའི་རོལ་དབྱངས་ཀྱི་གདངས་འགྱུར་ཅུང་ཟད་མི་འཚམས་པར་མ་ཟད། དཀྲོལ་ཐབས་ཀྱང་དེ་ཙམ་བདེ་བོ་མ་བྱུང་བར་བརྟེན། དེ་སྔ་ས་གནས་སྲིད་གཞུང་གི་གར་ཕྲུག་པ་དང་དེང་སྐབས་བོད་ལྗོངས་སློབ་གྲྭ་ཆེན་མོའི་སྒྱུ་རྩལ་ཚན་ཁག་གི་དགེ་རྒན་བཀྲ་ཤིད་ཚེ་རིང་ལགས་ཀྱིས 5 2 6 ཞེས་སུ་བཅོས་པར་གནངས་པའི་སྐོར་ལས། དེ་མིན ae1a1དང་། d1a1e2ཞེས་པ་འདི་གཉིས་ཀྱི་ཁུངས་གཏུག་ས་གང་ཡིན་མིན་ཤེས་རྟོགས་མ་བྱུང་བས། ཁོ་བོ་ནི་རེ་ཞིག་སྔོན་གྱི་རྒན་པོའི་རྗེས་སུ་འབྲངས་ཏེ་རང་རེའི་བོད་ཀྱི་གན་ཆག་གི་སྒྲིག་སྲོལ་སྔར་གྱི་སྒྲ་སྒྲིག་སྟངས6 2 5 ཡིན་པར་ཡིད་འཐད་དོ། །
བཟོ་བཀོད།
དེ་བཞིན་གན་ཆག་གི་དབྱིབས་དང་བཟོ་བཀོད་ནི། སྤྱིར་ཨ་རབ་ཡུལ་དུ་དར་བའི་གན་ཆག་གི་རྫིང་ངམ་རྫ་མ་ནི་བེ་ཏའི་འབྲས་བུའི་ཤུན་པ་ཕྱེད་བཤགས་བཏང་པའི་ཕྱེད་ཆ་གཅིག་ལས་གྲུབ་པ་ཞིག་ཡིན་པ་ཕུད། དེ་བྱིངས་གཞུང་ངམ་མདའ་དང་། གཅུས་ཕུར། སྒ་བཅས་ཤིང་ལས་གྲུབ་ཚུལ་བོད་དང་གཅིག་མཚུངས་ཡིན་ལ། རྫིང་ངམ་རྫ་མའི་ཁར“ཏི་པི”ཞེས་ར་ལུགས་དང་སྦྲུལ་སོགས་ཀྱི་པགས་པ་གཡོགས་ཚུལ་དང་། གཞུ་ཡང་སྨྱུག་མ་དང་རྟ་རྔ་ལས་གྲུབ་པ་གཅིག་མཚུངས་ཡིན་པ་བཅས། མདོར་ན་གན་ཅག་གང་ཞིག་ཡིན་རུང་ར་མ་དང་། མདའ། རྒྱུད་སྐུད། གཞུ། གཅུས་ཕུར། སྒ་སོགས་ཆ་ཤས་དུ་མ་འདུས་པ་ལས་གྲུབ་པ་ཞིག་ཡིན་ནོ། །
དཀྲོལ་སྟངས།
གཞན་ཡང་རང་རེ་བོད་ཀྱི་གན་ཆག་གི་སྤྱོད་ཁུངས་དང་དཀྲོལ་ཐབས་སྐོར་ལ། དེ་སྔ་ཡིན་ན་མཆོད་སྤྲིན་གར་བ་ཁོ་ནས་མ་གཏོགས་བེད་སྤྱོད་སྲོལ་མེད་པའི་རོལ་མོ་ཞིག་ཡིན་རུང་། ཕྱིས་དུས་ཀྱི་འགྱུར་བ་ལ་བརྟེན་ནས་སྐབས་འགར་དམངས་ཁྲོད་གླུ་གར་སྟོད་གཞས་ནང་མ་སོགས་ཀྱི་རམ་དཀྲོལ་རོལ་ཆའི་ཁོངས་སུ་གཏོགས་པ་ཞིག་ཡིན་སྟབས། དེར་དམིགས་བསལ་བཀའ་ཤག་རང་ནས་དོ་དམ་བྱེད་པར་མ་ཟད། གར་གྱི་ཆེད་ལས་མི་སྣ་གར་ཕྲུག་ཆེད་འགུགས་བགྱི་སྐབས་བཀའ་ཤག་རང་ནས་དམིགས་བསལ་བཀའ་རྒྱ་གཏོང་སྲོལ་ཡོད་ཅིང་། གར་ཆས་སོགས་རྩིས་ལེན་རྩིས་སྤྲོད་བྱེད་སྐབས་བཀའ་ཤག་གི་སྐུ་ཚབ་བཀའ་ཤག་ཤོད་པ་དང་། ཞོལ་ལས་ཁུངས་ཀྱི་སྐུ་ཚ་གཉེར་ཆུང་གཅིག་ཕེབས་སྲོལ་ཡོད་ལ་ཐད་ཀའི་འགོ་ཁྲིད་སྐབས་སོ་སོའི་གར་དཔོན་ལས་ཐོག་དང་མཛད་སྒོའི་སྐབས་རྩེ་མཁན་མགྲོན་ཆེན་མོ་ནས་གནང་སྲོལ་ཡོད་པ་བཅས་མཆོད་སྤྲིན་གར་པའི་སྒྲིག་གཞི་དང་དོ་དམ་ཧ་ཅང་ཚགས་ཚུད་ཅིང་གནས་བབས་དམིགས་བསལ་ཡིན་པ་སོགས་ལས། དམངས་ཁྲོད་དུ་དར་ཁྱབ་དེ་ཙམ་མ་བྱུང་བར་སྙམ། དེ་ཡང་སྟོད་གཞས་ནང་མའི་རོལ་མོའི་བྱེ་བྲག་གི་ཁོངས་སུ་གན་ཆག་གཏོང་སྲོལ་ཆགས་པའི་ཐོག་མའི་དུས་ནི་སྤྱི་ལོ1956 ལོར་བོད་ལྗོངས་ལས་དོན་ཨུ་ཡོན་ལྷན་ཁང་གིས་ཙུང་ལི་གཞོན་པ་ཁྲིན་དབྱི་ཡོད་དུ་ཡོང་སྐབས་བསུ་མ་ཞུ་བའི་གསོལ་སྟོན་སྐབས་གར་པས་ནང་མའི་སྐྱིད་སྡུག་གི་ཚབ་ལྟ་བུ་བྱས་ཏེ་སྟོད་གཞས་ནང་མ་སོགས་དམངས་ཁྲོད་རོལ་དབྱངས་གཏོང་དཀྲོལ་བྱེད་པའི་སྐབས་སུ་ཡིན་ནོ་ཞེས་རྒན་རབས་རྣམས་ཀྱི་ངག་ལས་ཐོས། དེ་ལྟ་བུའི་གན་ཆག་དཀྲོལ་བའི་ཚེ་ནའང་སྔར་ཡིན་ན་དཀྲོལ་བ་པོ་དེ་ཉིད་གདན་སྟེང་སྐྱིལ་ཀྲུང་བཅས་ཏེ་སྡོད་དགོས་སྟབས། རྫ་མའི་འོག་གི་ལྕགས་ཀྱི་རྐང་པ་དེ་ཉིད་ས་ལ་བཙུགས་ཏེ་དཀྲོལ་བར་བྱེད་ལ། ཕྱིས་ཕྱིའི་ཆ་རྐྱེན་དང་ནང་གི་ཀུན་སྤྱོད་སོགས་ལ་འགྱུར་བ་བྱུང་སྟབས། དཀྲོལ་བ་པོ་དེ་ཉིད་རྐུབ་སྟེགས་སྟེང་ཁྱེལ་འདུག་བྱས་ཏེ་སྡོད་གཤིས་སྔར་གྱི་རྐང་བ་ཨང་སྟན་དུ་བཅོས་ནས་པུས་མོ་གཡོན་པའི་སྟེང་དུ་བཞག་ནས་གཏོང་སྲོལ་ཆགས། དེ་ལྟར་གན་ཆག་དཀྲོལ་གཏོང་བྱེད་པའི་ཚེ་ནའང་ལག་གཡོན་པས་གན་ཆག་དང་ལག་གཡས་པས་གཞུ་བཟུང་སྟེ་བྲང་ལག་མི་སྦྱོར་བར་ལྷོད་ཡང་དང་བཅས་པས་དཀྲོལ་དགོས་ལ། དཀྲོལ་ཚུལ་ཡང་པི་ཝང་རྒྱུད་གཉིས་པ་དང་མི་འདྲ་བར་གན་ཆག་དང་གཞུ་གཉིས་ཕན་ཚུན་སྟབས་བསྟུན་པའི་སྒོ་ནས་ཕར་གཅུ་ཚར་གཅུ་བྱས་ཏེ་དཀྲོལ་དགོས་ཤིང་། གན་ཆག་གི་སྒྲ་སྙན་མི་སྙན་ཚང་མའང་མཐེབ་རྒྱག་དང་གཞུ་འཐེན་གནད་དུ་ཁེལ་མིན་དང་འཁྲོལ་མིན་ལ་རག་ལས་པ་ཡིན་ན། དེ་ལུགས་རྒྱུད་དང་། མཐེབ་རྒྱག གཞུ་འཐེན་སོགས་ཀྱི་གནས་ལུགས་ཁོང་དུ་ཆུད་དགོས། དེ་ཡང་མཐེབ་རྒྱག་ལ་ཆ་བཞག་ན། མཛུབ་མནན་དང་། ལྡེམ་མནན། མཐེབ་ཙག འདྲེད་ཤུད་ཟེར་བ་སོགས་ཡོད་ལ། གཏོང་བའི་ཚེ་ནའང་སྤར་གནས་སྤོ་སྒྱུར་གྱི་རིགས་ཅང་མ་མཆིས་སོ། ། གཞན་ཡང་ཕྱིས་ཆེད་ལས་སྒྱུ་རྩལ་ཚོགས་པས་ལེགས་བཅོས་བྱས་པའི་གན་ཆག་ལ་མཚོན་ན། སྲིད་དུ་རིང་ཚད་ལིའི་རྨིད60ཙམ་དང་། རྫ་མའི་མདུན་ངོས་སྒོར་ཞིང་ཆུང་ལ་ལྟོ་ལྡིར་རྒྱབ་ཁ་ཆུང་བ། རྫ་མའི་སྟེང་དུ་ཏི་པིར་སྦྲུལ་ལྤགས་དང་ཉ་ལྤགས་སོགས་གཡོགས་པ། རྒྱུད་ཕྲ་སྦོམ་འབྲིང་གསུམ་ལྕགས་རིགས་ལས་གྲུབ་པ། སྒྲ་སྒྲིག་སྲོལ་ཡང་ནུབ་གླིང་གི་རོལ་མོའི་བྱེ་བྲག་ཨོག་ལེན་ནམ«རྒྱ་བོད་རོལ་མོའི་ཐ་སྙད་གསར་བསྒྲིགས»ནང་གསལ་བའི་མགུལ་འཆིངས་ཆུང་བའི་གཞུ་དང་འདྲ་བ་བཅས། མདོར་ན་སྲོལ་རྒྱུན་གྱི་གན་ཆག་ལས་ཀྱང་སྒྲ་ཁྱབ་དང་སྤྱོད་སྒོ་ཆེ་བ་ཡོད་ལུགས་སོགས་ཀྱི་སྐོར«ཀྲུང་གོའི་རོལ་མོའི་ཚིག་མཛོད»སོགས་ཀྱི་ནང་ཅུང་ཟད་ཞིབ་ཙམ་བཀོད་ཡོད་པས་དེར་གཟིགས་ན་དགོས་པ་ཆེའོ། །
ཁ་གསབ།
གན་ཆག་ཅེས་པ་ནི་གཞུ་འཐེན་རོལ་མོའི་རྣམ་གྲངས་ཤིག་ཡིན་ཞིང་།དེ་བོད་དུ་ནམ་བྱུང་གི་སྐོར་ལ་བཞེད་སྲོལ་མི་འདྲ་བ་སྣ་ཚོགས་བྱུང་བ་སྟེ།"དེང་རབས་བོད་ཀྱི་རོལ་མོའི་རྣམ་བཤད་"ཅེས་པའི་རྒྱ་ཡིག་དཔེ་དེབ་ཀྱི་ཤོག་གྲངས་ཉིས་བརྒྱ་ཐམ་པའི་ནང་"གན་ཆག་གི་བྱུང་བའི་སྐོར་ལ།ད་བར་ཁུངས་བཙུན་ཙམ་ཡིན་པའི་ལོ་རྒྱུས་ཡིག་ཆ་མ་ཪྙེད་ཀྱང་།དེའི་སྐོར་ལ་ཤོད་རྒྱུན་ཁག་གཉིས་ཙམ་བྱུང་བ་སྟེ།གཅིག་ནི་རོལ་ཆ་འདི་བཞིན་ཏཱ་ལའི་བླ་མ་ལྔ་པ་ཆེན་པོའི་སྐབས་ལ་དྭགས་ནས་བོད་དུ་དར་བར་བཤད་ཅིང་།དེའི་གཞི་འཛིན་ས་ནི་གན་ཆག་འདི་བཞིན་ཨ་རབ་མི་རིགས་ཀྱི་རོལ་མོའི་བྱེ་བྲག་ཅིག་ཡིན་སྟབས།ལ་དྭགས་དབྱི་སི་ལན་ཆོས་ལུགས་ཅན་དུ་བསྒྱུར་རྗེས་ཨ་རབ་རིག་གནས་དང་དུ་བླངས་པ་དང་སྦྲགས་གན་ཆག་ཀྱང་ཁྱིམ་མཚེས་དབྱི་སི་ལན་རྒྱལ་ཁབ་ནས་ལ་དྭགས་དང་དེ་ནས་རིམ་བཞིན་བོད་ལ་དར་འདོད་པ་དང་།ཅིག་ཤོས་ནི་བོད་རང་སྐྱོང་ལྗོངས་རིག་དངོས་དོ་དམ་ཨུ་ཡོན་ལྷན་ཁང་གིས་རོལ་མོའི་བྱ་བྲག་དེའི་སྐོར་ལ་བཞག་པའི་ཆོད་སྡོམ་སྙན་ཞུའི་ནང་རོལ་མོ་འདི་བཞིན་རྒྱ་བཟའ་ཝུན་ཤིང་ཀོང་ཇོས་བོད་དུ་བསྣམས་ཕེབས་"ཞེས་འཁོད་ཡོད།      །
འཇམ་སེང་།
མཚམས་སྦྱོར།
འཇམ་སེང་ནི་སྙན་ངག་པ་ཞིག་དང་། ཚོར་རྟོག་གི་འཇིག་རྟེན་ན་གོམས་སྟབས་རྒྱུ་བཞིན་པའི་བསམ་བློ་བ་ཕུལ་བྱུང་ཞིག་རེད། ཁོང་གིས་མི་ཚེའི་རིན་ཐང་དང་འཚོ་གནས་ཀྱི་སྙིང་པོ་སོགས་ང་ཚོས་ངེས་པར་དུ་ཤེས་དགོས་པའི་མན་ངག་སྟོན་ཡོད་ལ། མདུན་ལམ་དང་དམིགས་ཡུལ་ངེས་ཅན་ཞིག་གིས་མིའི་རིགས་ཀྱི་འགྲོ་བ་ལ་ཕན་བླ་མེད་ཅིག་སྒྲུབ་དགོས་པར་འདོད།  རྒྱུན་པར་དངོས་མིང་དུ་འཇམ་དབྱངས་སེང་གེ་འབོད།
ངོ་སྤྲོད།
ནག་ཆུ་ཡོས་ཆགས་སྡེ་བ་རུ་འབྲོག་སྡེ་དཀྱུས་མ་ཞིག་གི་ཁྱིམ་དུ་སྐྱེས་ཤིང་ཆུང་དུས་ནས་སློབ་གཉེར་གྱི་གོ་སྐབས་ཐུབ་སྟེ་བོད་ཡིག་འབྲི་ཀློག་ལ་བྱང་ཆུབ་པར་བྱུང་བས་ཤེས་ཡོན་པ་ཕུལ་བྱུང་ཞིག་གི་རྨང་གཞིའི་འགོ་ཚུགས།  ལོ་བཅུ་དྲུག་ཐོག་རབ་ཏུ་བྱུང་ནས་ཨ་བསྟན་རིན་པོ་ཆེ་དང་མཁན་ཆེན་བཀྲ་ཤིས་བསྟན་པ་རབ་རྒྱས་རྣམ་གཉིས་གཙོར་བྱས་པའི་བོད་ཀྱི་མཁས་གྲུབ་མང་དུ་བསྟེན་ཏེ་ཕར་ཕྱིན་དང་ཚད་མ་།  མངོན་པ་དང་དབུ་མ་སོགས་ནང་བསྟན་རིག་གཞུང་ལ་སྦྱངས་པ་ཆེས་ཆེར་མཛད་པས་ནང་བསྟན་མཚན་ཉིད་རིག་པ་བ་ཞིག་ཀྱང་ཡིན།
ནང་བསྟན་རིག་གཞུང་ནི་ཁོང་གི་མི་ཚེའི་ཆ་ཤས་སུ་གྱུར་་ཡོད་ལ་ནང་བསྟན་མཚན་ཉིད་རིག་པས་སྟེར་བའི་ཁོང་གི་ལང་ཚོ་ནི་ད་ལྟ་འཕྲོ་བཞིན་པའི་སྐར་མ་འོད་ཆེན་དེ་ཡིན།  ནང་བསྟན་གྱི་ཁྲོད་ནང་ཚར་ལོང་བྱུང་ཞིང་ནང་བསྟན་རིག་གཞུང་ལ་མི་ཚེ་ཕུལ་བའི་མཚན་ཉིད་པ་ཁོང་ནི།  སྤྱིར་མིའི་འགྲོ་བ་དང་ཁྱད་པར་བོད་རིགས་ཀྱི་དོན་དུ་ལུས་ངག་བསྔོ་བཞིན་པའི་ལྷག་བསམ་ཅན་ཞིག་ཡིན་པ་མ་ཟད།  སྙན་ངག་གི་ཚིག་སྦྱོར་རེ་དང་པིར་སྨྱུག་གི་རྒྱུ་ཕྱོགས་རེ་ལྟ་བ་གསར་པ་དང་བསམ་བློ་གསར་པའི་ཁྲོད་དུ་རྒྱུ་བཞིན་ཡོད།
ལེགས་རྩོམ།
ཁོང་གིས་མི་ཡུལ་ལ་ཕུལ་བའི་ལེགས་སྐྱེས་༼ལེགས་ལམ་ནས་མི་ཚེ་འཚོལ་བ།༽ 	༼མི་ཚེ་འཚོལ་བར་ཐབས་ལམ་སྣ་ཚོགས་དགོས།༽  ༼མི་ཚེ་འཚོལ་བའི་བློ་བཞི།༽ཞེས་སོགས་མི་ཚེའི་ཐབས་ལམ་སྟོན་པའི་ལེགས་རྩོམ་མང་དུ་མཆིས་ཤིང་།  ད་དུང་དུས་དེབ་དང་སྒེར་དེབ་མི་ཉུང་བ་ལ་སྙན་རྩོམ་དང་ལྷུག་རྩོམ་གྲངས་མང་སྤེལ་མྱོང་། ཡོས་ཆགས་སྒྲོལ་དཀར་ལྷ་མོ་ནས།
འཇམ་སེང་གི་སྙན་ངག
༼ཁ་བའི་ལང་ཚོ།༽ ཁ་བའི་རི་གྲོང་གི་ལྷ་བུ་དཀར་ཆུང་།། བག་མེད་བརྩེ་དགའ་ཡི་གར་དུ་རོལ་ཚེ།། གསང་གསུམ་རི་མོ་རུ་སྦྱར་བའི་གནས་འདིར།། འོད་དཀར་ཚོམ་བུ་ཞིག་ཡིད་མཁར་འགྲིམ་སོང་།།
དཀར་ཆུང་འདབ་ལྡན་གྱི་མཆོད་པའི་མེ་ཏོག། འོ་མའི་ཆུ་སྤྲིན་གྱི་མངལ་དུ་ལྷག་ཚེ།། དུང་ཆུང་ལྷ་ཞལ་གྱི་འཁོར་བའི་གནས་གྲོང་།། སྣང་བའི་སྤྱན་ལམ་དུ་མཛེས་པས་བསླུས་སོང་།།
དྲན་པ་སྐྱག་ཤོར་པོ་རི་འཁྱམ་ལུང་འཁྱམ།། སྣང་བ་དར་སྐུད་ཙམ་ཞེ་ལ་བཟུང་ནས།། ལང་ཚོ་འོད་ཆུང་གི་སྐར་ཚོགས་ཁྲོམ་དུ།། རེ་བའི་ཕྱི་མིག་ཅིག་ཡང་ཡང་བལྟ་འདོད།།
གོམ་པའི་འདེག་འཇོག་གི་གར་སྟབས་མྱུལ་ན།། དཀར་འོད་གཟི་ལྡན་གྱི་འཛིན་མའི་ཞལ་དུ།། མ་བྲིས་ཕྱག་སོར་གྱི་ལམ་ཡིག་འགོད་སྐབས།། དྲན་པའི་གཏིང་རིམ་ནས་གངས་ལ་འཁྲེང་སོང་།།
ལྷ་མོ་འཛུམ་དཀར་གྱི་ལྷག་བསམ་ཟེགས་མས།། མི་ཡུལ་ཕུན་ཚོགས་ཀྱི་སྒེ་གླེགས་ཕྱེས་ན།། དུང་སེམས་ཕོར་གང་གིས་བཟི་ལ་ཉེ་དུས།། ཁ་བའི་འོད་སྣང་འདི་འཆི་མེད་སྨན་མཆོག།
མཚམས་རེར་རླུང་ཚུབ་ཀྱི་གདོང་དུ་འབུད་དགོས།། བསིལ་ལྡན་ཞིང་ཁམས་འདིར་མཛེས་པ་བསྐྲུན་དགོས།། མཚམས་རེར་ཉི་ཟེར་གྱི་ཚ་རླབས་འཇིགས་དགོས།། འོད་དཀར་སུམ་རྩེན་ཞིག་ཡུན་དུ་གནས་དགོས།།
ང་དང་ཁ་བ་ཡི་ལས་དབང་དམར་ཆུང་།། ཡིད་ཀྱི་ཟབ་ས་ནས་མདུད་པ་ཐེབ་པས།། སྣང་སྲིད་དབྱངས་དྲུག་གི་ཀློང་དུ་གྱེར་བཞིན།། ཁ་བའི་རི་ལུང་དུ་གཏིང་འཛིན་སྒོམ་འདོད།། རྩོམ་པ་པོ་འཇམ་སེང་།
ཨེ་ཛི་དང་འབྲེལ་བའི་ཁྲིམས་ལུགས་ཅི་ཞིག་ཡོད་དམ་
དང་པོ། ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་རྒྱལ་སྲིད་སྤྱི་ཁྱབ་ཁང་གིས་༢༠༠༦ལོའི་༡པོའི་ཚེས་༡༨ཉིན་མིང་རྟགས་བཀོད་པའི་༼ཨེ་ཛི་འགོག་བཅོས་ཁྲིམས་སྲོལ་༽གྱི་དོན་ཚན་གསུམ་པའི་ནང་དུ། ལས་ཁུངས་དང་མི་སྒེར་སུ་ཡིན་རུང་ཨེ་དུག་ཅན་དང་ཨེ་ནད་ཅན།ཨེ་ནད་ཅན་གྱི་ཁྱིམ་མིར་མཐོང་ཆུང་བྱ་མི་ཆོག་པ་དང་། ཨེ་དུག་ཅན་དང་ཨེ་ནད་ཅན། ཨེ་ནད་ཅན་གྱི་ཁྱིམ་མི་སུ་ཡིན་རུང་།ཁོང་ཚོས་གཉེན་བསྒྲིགས་དང་ལས་ཞུགས། སྨན་པར་བསྟེན་པ་དང་སློབ་གྲྭར་འགྲོ་བ་སོགས་ཁྲིམས་མཐུན་གྱི་ཁེ་དབང་ལ་ཁྲིམས་ལུགས་ཀྱིས་རྒྱབ་སྐྱོར་ཐོབ་ཅེས་བསྟན་ཡོད། 《艾滋病防治条例》第三条明确指出: “任何单位和个人不得歧视艾滋病病毒感染者、艾滋病病人及其家属. 艾滋病病毒感染者、艾滋病病人及其家属享有的婚姻、就业、就医、入学等合法权益受法律保护”. གཉིས་པ།༼ཨེ་ཛི་འགོག་བཅོས་ཁྲིམས་སྲོལ་༽གྱི་དོན་ཚན་བདུན་པའི་ནང་།རིམ་པ་ཁག་གི་ལས་ཁུངས་ཀྱིས་ཚོགས་པ་དང་མི་སྒེར་གྱིས་ཁྲིམས་སྲོལ་འདིའི་ནང་གཏན་འབེབས་བྱས་པའི་ནང་དོན་དང་།རྒྱལ་ཁབ་ཀྱི་ཨེ་ཛི་འགོག་བཅོས་འཆར་འགོད་དང་། རྒྱལ་ཁབ་ཀྱི་ཨེ་ཛི་འགོག་བཅོས་འགུལ་སྐྱོད་འཆར་གཞིའི་དགོངས་དོན་དང་མཐུན་པའི་སྒོས་ཨེ་ཛི་འགོག་བཅོས་ལས་དོན་དུ་ཞུགས་པ་དང་།ཨེ་ཛི་འགོག་བཅོས་ལས་དོན་ལ་ཐེབས་རྩ་འབུལ་བ། ཨེ་ཛི་འགོ་སླའི་ཉེན་ཆེན་མི་སྣའི་སྤྱོད་ལམ་ལ་ཐེ་གཏོགས་བྱེད་པ།ཨེ་དུག་ཅན་དང་ཨེ་ནད་ཅན། ཨེ་ནད་ཅན་གྱི་ཁྱིམ་མི་བཅས་ལ་ཐུགས་ཁུར་དང་རོགས་སྐྱོབ་བྱ་བར་སྐུལ་མ་དང་རྒྱབ་སྐྱོར་ཡོད་ཅེས་བསྟན་ཡོད། 《艾滋病防治条例》第七条：“各级人民政府和政府有关部门应当采取措施，鼓励和支持有关组织和个人依照本条例规定以及国家艾滋病防治规划和艾滋病防治行动计划的要求，参与艾滋病防治工作，对艾滋病防治工作提供捐赠，对有易感染艾滋病病毒危险行为的人群进行行为干预，对艾滋病病毒感染者、艾滋病病人及其家属提供关怀和救助”. གསུམ་པ།༼ཨེ་ཛི་འགོག་བཅོས་ཁྲིམས་སྲོལ༽གྱི་དོན་ཚན་སུམ་ཅུ་སོ་དགུ་པའི་ནང་། རིམས་འགོག་ཚོད་འཛིན་ལས་ཁུངས་དང་རྒྱལ་ཕྱི་ནང་འགྲོ་འོང་བརྟག་དཔྱད་ལས་ཁུངས་ཀྱིས་ཨེ་ཛིའི་ཁྱབ་མཆེད་གནས་ཚུལ་རྟོག་ཞིབ་བྱེད་སྐབས།རྟོག་ཞིབ་བྱ་ཡུལ་དུ་གྱུར་བའི་ལས་ཁུངས་དང་མི་སྒེར་གྱིས་འབྲེལ་ཡོད་གནས་ཚུལ་དྲང་བཤད་བྱེད་དགོས།ལས་ཁུངས་དང་མི་སྒེར། ཡང་ན་ནད་པའི་ལྟ་སྐྱོང་མཁན་གྱི་ཆོག་མཆན་མ་ཡོད་ན། ལས་ཁུངས་དང་མི་སྒེར་གང་ཞིག་ཡིན་རུང་ཨེ་དུག་ཅན་དང་ཨེ་ནད་ཅན།ཨེ་ནད་ཅན་གྱི་ཁྱིམ་མི་སོགས་ཀྱི་རུས་མིང་དང་། སྡོད་གནས། ལས་ཁུངས། འདྲ་པར། ནད་ཐོའི་རྒྱུ་ཆ་སོགས་ཕྱིར་བསྒྲགས་བྱ་མི་རུང་བར་མ་ཟད།མི་དེའི་ཐོབ་དབང་མཚོན་ཐུབ་པའི་ཆ་འཕྲིན་གཅིག་ཀྱང་ཕྱིར་བསྒྲགས་བྱ་མི་ཆོག་ཅེས་བསྟན་ཡོད། 第三十九条指出:“疾病预防控制机构和出入境检验检疫机构进行艾滋病流行病学调查时，被调查单位和个人应当如实提供有关情况. 未经本人或者其监护人同意，任何单位或者个人不得公开艾滋病病毒感染者、艾滋病病人及其家属的姓名、住址、工作单位、肖像、病史资料以及其他可能推断出其具体身份的信息”. བཞི་པ།རྒྱལ་སྲིད་སྤྱི་ཁྱབ་ཁང་གིས་རིན་མི་ལེན་པ་བཞི་དང་ཐུགས་གཅིག་（四免一关怀）ཅེས་པ་གཏན་འབེབས་བྱས་ཡོད་དེ།དཔེར་ན། མཐའ་ཁུལ་གྱི་གཞི་རིམ་ས་ཁུལ་ནས་རིན་མི་ལེན་པར་ཨེ་ཛིའི་ནད་དུག་གི་མགོ་གནོན་སྨན་རྫས་འགྲེམ་པ་དང་།རྒྱལ་ཡོངས་ནང་ཁུལ་དུ་རིན་མི་ལེན་པར་ཨེ་ཛི་འགོས་ཡོད་མེད་ཀྱི་ཞིབ་བཤེར་བྱེད་པ། རིན་མི་ལེན་པར་ཨེ་ཛིའི་ནད་འགོས་ཡོད་པའི་མི་ལ་མ་བུ་བདེ་ཕྲལ་གྱི་སྨན་བཅོས་བྱེད་པ།རིན་མི་ལེན་པར་ཨེ་ཛིའི་ནད་ཀྱིས་དྭ་ཕྲུག་ཏུ་གྱུར་བའི་བྱིས་པར་སློབ་ཡོན་སྤྲོད་པ་བཅས་ཡིན་ལ།ཐུགས་ཁུར་གཅིག་ནི། འཚོ་བ་ཉམ་ཐག་ཡིན་པའི་ཨེ་ཛིའི་ནད་པ་སྲིད་གཞུང་གི་རོགས་སྐྱོབ་བྱ་ཡུལ་དུ་འཁོད་པ་དང་།རྒྱལ་ཁབ་ཀྱི་འབྲེལ་ཡོད་ཁྲིམས་ལུགས་ལྟར་འཚོ་བའི་དབུལ་སྐྱོབ་བྱེད་པ། ཐོན་སྐྱེད་ནུས་པ་ལྡན་པའི་ཨེ་ཛིའི་ནད་པར་རོགས་འདེགས་སྒོས་ལས་ཞུགས་ཀྱི་གོ་སྐབས་སྤྲོད་པ་དང་།ཨེ་དུག་ཅན་དང་ཨེ་ནད་ཅན་དག་ལ་མི་གཞན་གྱིས་མཐོང་ཆུང་བྱེད་པ་ལས་གཡོལ་རོགས་བྱེད་པ་སོགས་སོ།། “四免”指的是： 1)    对农村居民和城镇未参加基本医疗保险等保障制度的经济困难人员中的艾滋病病人免费提供抗病毒药物； 2)     在全国范围内为自愿接受艾滋病咨询检测的人员免费提供咨询和初筛检测； 3)    为感染艾滋病病毒的孕妇提供免费母婴阻断药物及婴儿检测试剂； 4)     对艾滋病病人的孤儿免收上学费用. “一关怀”指的是：将生活困难的艾滋病病人纳入政府救助范围，按照国家有关规定给予必要的生活救济. 积极扶持有生产能力的艾滋病病人. 避免对艾滋病感染者和病人的歧视.
ལྷ་ས།
གྲོང་ཁྱེར་ལྷ་ས་ནི།ལོ་ངོ་ཆིག་སྟོང་སུམ་བརྒྱ་ལྷག་གི་ལོ་རྒྱུས་ཡོད་པའི་བོད་ཀྱི་བཙན་པོའི་དུས་ཀྱི་གྲོང་ཁྱེར་ཞིག་ཡིན་པ་ལ། ད་ལྟའང་བོད་རང་སྐྱོང་ལྗོངས་ཀྱི་ལྟེ་བའི་གྲོང་ཁྱེར་ཞིག་ཡིན་པ་རེད། འདི་ནི་བོད་ཀྱི་ཆབ་སྲིད་དང་། དཔལ་འབྱོར། རིག་གནས་ཀྱི་ལྟེ་གནས་ཡིན། རྒྱལ་ཁབ་ཀྱི་ལོ་རྒྱུས་རིག་གནས་གྲོང་ཁྱེར་དང་རྒྱལ་སྤྱིའི་ཁྱད་ཆོས་ལྡན་པའི་ཡུལ་སྐོར་གྲོང་ཁྱེར་སྐད་གྲགས་ཅན་ཞིག་ཡིན་། ད་ལྟ་གྲོང་ཁྱེར་འདིའི་སྤྱིའི་འཛུགས་སྐྲུན་གྱི་རྒྱ་ཁྱོན་ནི། སྤྱི་ལེ་ངོས་སྙོམས་50 ལྷག་ཙམ་དང་།མི་འབོར་ཁྲི་ 40 ལྷག་ཙམ།རྒྱ་མཚོའི་ངོས་མས་སྤྱི་ཁྲི 3650 ཙམ་གྱིས་མཐོ་བའི་ས་བབས་ཡིན་སྟབས་འཛམ་གླིང་ཐོག་ས་བབས་ཐོ་ཤོས་ཀྱི་གྲོང་ཁྱེར་ཞིག་ཡིན་ཞེས་ཟེར། མ་ཟད་མིང་གཞན་ལ་ཉི་འོད་གྲོང་ཁྱེར་ཡང་ཟེར་། གནའ་གྲོང་ལྷ་ས་ནི་གཡུ་ལྟར་སྔོ་བའི་ལྷ་སའི་སྐྱིད་ཆུའི་འགྲམ་དུ་མཆིས། ཉེ་བའི་ལོ་ཤས་རིང་། རྒྱལ་ཁབ་ཕྱི་ནང་གི་ཡུལ་སྐོར་བ་དང་ས་ཁང་མ་འཇོག་པའི་ཚོང་པ་མང་པོ་ཞིག་སྤྲིན་གྱི་ཚོགས་བཞིན་གྲོང་ཁྱེར་འདིར་འདུས་ཤིང་། གནའ་གྲོང་ལྷ་ས་ལ་འཕེལ་རྒྱས་ཀྱི་གསོན་ཤུགས་གསར་བ་རྒྱས་བཞིན་ཡོད་པ་རེད།  སྒོར་མོ་མེ་འཁོར་བབས་ཚུགས་ནས་སྤྱི་ལེ་ 1165 ཙམ།སི་ཁྲོན་ཁྲིན་ཏུའུ་གྲོང་ཁྱེར་ནས་སྤྱི་ལེ 2415 ཙམ་བཅས་སོ་སོ་ནས་ལམ་ཐག་དེ་ལྟ་བུ་ཕེབས་ན་གནའ་བོའི་གྲོང་ཁྱེར་འདིར་འབྱོར་གྱི་རེད།
ལྷ་ས་ཞེས་པའི་མིང་ཐོབ་ཚུལ་།
དེ་ཡང་སྐྱིད་ཤོད་དང་། ར་ས་དང་། ལྷ་ས། ལྷ་ལྡན། ཉི་འོད་གྲོང་ཁྱེར། ཡུལ་དབུས་ལྷ་ལྡན་སོགས་ནི་དོན་གཅིག་མིང་གི་རྣམ་གྲངས་ཙམ་ཡིན། ༡ དེ་དག་ལས་སྐྱིད་ཤོད་ནི། སྐྱི་ཞེས་པ་ནི་གནའ་བོའི་བོད་ཀྱི་རུས་མིང་ཞིག་ཡིན་ལ། རུས་རྒྱུད་དེས་དབང་བའི་ས་གནས་ཀྱི་མིང་ལའང་སྐྱི་ཞེས་ཟེར། རྒྱལ་རབས་དེབ་ཐེར་དག་ཏུ་གདུང་རུས་སྐྱི་ཡི་སྐོར་གླེང་སྐབས། སྐྱི་རྒྱལ་པོའི་གཙུག་གཏོར་དང་། སྐྱི་ཆོས་ཀྱི་སེངྒེ་ཀྱི་ཡེ་ཤེས་དབང་པོ་ལྟ་བུ་སྐྱིའམ་ཀྱི་ཡི་མིང་ཅན་དུ་མ་ ཞིག་འབྱུང་བ་དང་། རུས་མིང་སྐྱི་ལས་ཐོགས་པའི་ས་ཆའི་མིང་བརྗོད་སྐབས་སྐྱི་ཤོད་དང་སྐྱི་ཆུ་སོགས་ བྱུང་ཞིང་། དེ་ཉིད་ཡུལ་མིང་ཞིག་ཡིན་པའི་ཆ་ནས་སྤྱིའི་ཆར་དེང་སང་ལྷ་ས་གྲོང་ཁྱེར་གྱི་མངའ་ ཁུལ་ཏེ། ལྷ་ས་སྐྱིད་ཆུའི་སྟོད་སྨད་ཀྱི་ཡུལ་རྣམས་ལ་ཟེར། སྐྱིད་ཤོད་ཅེས་པ་ནི། སྔ་རབས་ཀྱི་ཡིག་རྙིང་མང་པོར་སྐྱི་ཆུ་ཞེས་བྲིས་ཡོད་ལ། འབྲི་གུང་ནས་ཆུ་ཤུར་བར་གྱི་ས་གནས་དེར་ལྷ་ས་ཞེས་མིང་མ་ཐོགས་གོང་དུ་རུས་མིང་ སྐྱི་ཡིན་པའི་ཚོ་པ་རྣམས་གནས་སྡོད་བྱེད་སའི་ས་གནས་ཡིན་པས་སྐྱི་ཤོད་དང་། དེའི་རྒྱུད་དུ་འབབ་པའི་གཙང་པོ་ལ་སྐྱི་ཆུ་ཞེས་འབོད་པར་གྲགས་ཤིང་། གནའ་རབས་ཀྱི་ཡིག་རྙིང་ནང་སྐྱི་ཆུ་ཞེས་འབོད་པ་ཁུངས་བཙན་ཡང་ཡོངས་གྲགས་སུ་ སྐྱིད་ཆུ་ཞེས་འབྲི་སྲོལ་ཡོད། དེས་ན་ལྷ་སའི་གཙང་པོ་ལ་མིང་དངོས་སྐྱིད་ཆུ་དང་དེའི་འབབ་ཡུལ་གྱི་ལུང་པའི་མིང་ ལ་སྐྱིད་ཤོད་ཅེས་མིང་ཐོགས། ༢ ར་ས་ཞེས་པ་ནི་ལྟ་སའི་མིང་རྙིང་ཞིག་དང་གཙུག་ལག་ཁང་གི་མིང་ཞིག་ཀྱང་ཡིན། དེ་ནི་མི་ལོ་༡༣༥༠ལྷག་ཙམ་གྱི་གོང་བོད་ཀྱི་བཙན་པོ་སྲོང་བཙན་སྒམ་པོའི་སྐུ་དུས་ སུ་གཙུག་ལག་ཁང་ཐོག་མར་བཞེངས་སྐབས། རྒྱ་བཟས་སྤོར་ཐང་གི་རྩིས་ལ་བརྟེན་ནས་ས་དཔྱད་བརྟགས་པ་ལྟར་ས་གནས་འོ་ཐང་གི་ མཚོ་བསུབ་སྐབས་མཚོའི་དཀྱིལ་དུ་རྡོའི་མཆོད་རྟེན་བརྩིགས་པའི་སྟེང་དུ་ཕྱོགས་ བཞི་མཚམས་བརྒྱད་དུ་གདུང་མ་བསྣོལ་མར་བཏང་བའི་ཐོག་ཏུ་ར་དཀར་མོ་ཞིག་ལ་ས་རྡོ་ བཀལ་ཏེ་མཚོ་བསུབས་པར་བརྟེན་མཚོ་བསུབས་ཤུལ་གྱི་སྐམ་ས་དེར་ར་ས་ཞེས་མིང་ཐོག་ མར་ཐོགས་པ་དང་། མཚོ་བསུབས་ཏེ་གཙུག་ལག་ཁང་བཞེངས་རྗེས་ཐོག་མའི་མཚན་ལའང་ར་ས་སྤྲུལ་པའི་གཙུག་ལག་ཁང་ཞེས་གསོལ། དེ་རྗེས་གཙུག་ལག་ཁང་དེ་ཉིད་ལྟེ་བར་བྱས་ནས་ཆགས་པའི་གྲོང་ཁྱེར་གྱི་མིང་ལའང་ར་ ས་ཞེས་རིམ་བཞིན་ཐོགས་པར་མངོན་ལ། ར་དཀར་མོ་དེ་ལྷི་ས་སྐྱིད་ཆུའི་ཕ་རོལ་གྱི་ལྷོ་ནུབ་ངོས་སུ་ཤེལ་དཀར་བྲག་ཁུང་ ཞེས་པ་ཞིག་ཡོད་པ་ལས་བྱུང་སྟབས་ཡུལ་མིང་དུ་ར་མ་སྒང་ཞེས་ཐོགས་པ་ལྟར་ད་ལྟའང་ དེ་ལྟར་འབོད་བཞིན་ཡོད། སངས་རྒྱས་དངོས་ཀྱིས་རབ་གནས་མཛད་པའི་ཇོ་བོ་ཤཱཀྱ་མུ་ནེ་དང་མི་བསྐྱོད་རྡོ་རྗེ་རྣམ་གཉིས་གནས་འདིར་བཞུགས་པས་ལྷ་ས་ཞེས་པའི་མིང་ཐོགས་ཞེས་གསུངས་སྲོལ་མི་འདྲ་བ་ཡོད།
ལོ་རྒྱུས།
དེ་ཡང་སྤོར་ཐང་རྩིས་ལ་བོད་ཀྱི་ས་དབྱིབས་དེ་སྲིན་མོ་གན་རྐྱལ་དུ་བསྡད་པ་ལྟ་བུ་ཡོད་པ་ལས་ལྷ་ས་གཙུག་ལག་ཁང་བཞེངས་སྐབས་བར་ཆད་དང་དཀའ་བ་དུ་མ་ཕྲད། དེ་དག་གནོན་ཆེད་མཐའ་འདུལ་དུ་ལྷ་ཁང་བཅུ་གཉིས་བཞེངས། དེའི་ནང་ནས་མཐའ་འདུལ་ལྷ་ཁང་ཆེ་བ་བཞི་ཡོད་པ་སྟེ། སྲིན་མོའི་དཔུང་པ་གཡས་པ་གནོན་ཆེད་དབུ་རུ་ཀ་ཚལ་མི་འགྱུར་ལྷ་ཁང་དང་། སྲིན་མོའི་དཔུང་བ་གཡོན་མ་གནོན་ཆེད་གཡོན་རུ་ཁྲ་འབྲུག་བཀྲ་ཤིས་བྱམས་སྙོམས་ལྷ་ཁང་བཞེངས། སྲིན་མོའི་དཔྱི་མགོ་གཡས་པ་གནོན་ཆེད་གཡས་རུ་གཙང་འགྲམ་བྱང་ཆུབ་དགེ་གནས་ཀྱི་ལྷ་ཁང་བཞེངས། སྲིན་མོའི་དཔྱི་མགོ་གཡོན་མ་གནོན་ཆེད་རུ་ལག་གྲོམ་པ་རྒྱང་དྲི་མེད་རྣམ་དག་གི་ལྷ་ཁང་བཞེངས། ལྷ་ས་གཙུག་ལག་ཁང་དེ་སྲིན་མོའི་སྙིང་དབུས་སུ་གནས། ལྷ་སའི་ཕྱོགས་བཞིར་མཐའ་འདུལ་དུ་རིགས་གསུམ་མགོན་པོའི་ལྷ་ཁང་བཞེངས་ཏེ། སྤྱན་རས་གཟིགས་དང་། འཇམ་དཔལ་དབྱངས། ཕྱག་ན་རྡོ་རྗེས་གཙོས་སངས་རྒྱས་ཀྱི་རྟེན་མང་པོ་བཞེངས།
ཕྱོགས་བཞིའི་རི་བོ།
ལྷ་སའི་མཐའ་སྐོར་གྱི་རི་བོའི་ངོས་སུ་བཀྲ་ཤིས་རྟགས་བརྒྱད་ཀྱི་རི་མོ་གསལ་བར་ཡོད་པའི་ནང་ཚན་ནུབ་ཏུ་གཉྫིའི་སྟེང་དུ་དུང་ཕོར་བཞག་པ་ལྟ་བུ་ཞེས་པ་དེ་སྟག་བྲག་རི་ཁྲོད་གནས་ཡུལ་བྲང་ཕུའི་བྱང་ངོས་རི་སྟེང་དུ་ཡོད་པ་དང་།བྲང་ཕུའི་བྲག་ལ་འཁོར་ལོ་ཞེས་གསལ་བ་ཡང་གོང་གསལ་དུང་གི་རི་མོ་ཡོད་པའི་ནུབ་ངོས་ཀྱི་བྲག་ལྡེབས་སུ་ཁ་ཤར་ལ་བལྟས་ནས་ཡོད་པ་དང་།གདོང་དཀར་གྲི་བྲག་ལ་པད་མ་ཞེས་པ་དེ་གདོང་དཀར་གྲོང་ཚོའི་རྒྱབ་ཀྱི་རིའི་ལྡེབས་སུ་ཡོད།ཡུག་པའི་རི་ལ་དཔལ་བེའུ་ཞེས་པ་ནི་ར་མ་སྒང་གི་ལྷོ་ནུབ་ཀྱི་རི་ངོས་སུ་གསལ་བ་བཅས་དང་།གཞན་ཡང་ནུབ་ཤུན་གྱི་བྲག་ལ་བདུད་ནག་པོ་བྱ་ར་བྱེད་པ་ལྟ་བུ་ཞེས་པ་ནི་གདོང་དཀར་གྱི་བྲག་ཟང་ཟིང་དེ་ཡིན་ཟེར་སྲོལ་ཡོད།ལྷོ་ནུབ་ཏུ་སྡིག་པ་ཟན་ལ་རུབ་པ་འདྲ་བ་ཟེར་བ་དེ་ཡང་ར་མ་སྒང་གི་ནུབ་ངོས་སུ་ཡོད། གྲོང་ཁྱེར་དེའི་ཡུལ་གྱི་དགེ་མཚན་ནི་ལྷོ་ཕྱོགས་སུ་ལྷ་སའི་སྐྱིད་ཆུ་ཡན་ལག་བརྒྱད་ལྡན་གྱི་གཙང་ཆུ་གཡས་སུ་འཁོར་ཞིང་རྒྱུགས་པ་དང་། ཤར་ན་ཇོ་མོ་ཟེ་ཟེ། བྱང་ཤར་དུ་སྨིན་དྲུག་རྫ་རི། ཤར་ལྷོར་ཆོས་རྒྱལ་བླ་རིའམ་བུམ་པ་རི། ནུབ་བྱང་དུ་དགེ་འཕེལ་རི་སོགས་ཀྱིས་བསྐོར་ཡོད།
Government and politics
Administratively speaking, Lhasa is a prefecture-level city that consists of one district and seven counties. Chengguan District is the main urban area of Lhasa. The mayor and vice-mayor of Lhasa are Doje Cezhug and Jigme Namgyal, respectively.
གྲོང་ཁྱེར་གྱི་འཚོ་བ།
དྲ་ཐོག་ནས་བསམ་ཤོག་འཕངས་པ་ལྟར་ན། རྒྱ་ནག་གིས་གྲོང་ཁྱེར་བྲེལ་བ་ཆེ་ཤོས་ ༡༢ དང་སྒྱིད་ལུག་ཆེ་ཤོས་ཀྱི་གྲོང་ཁྱེར་རྣམས་ལ་དྲ་རྒྱའི་སྟེང་ནས་བསམ་ཤོག་བསྡུས་པ་ལྟར་ན། ལྷ་ས་ནི་རྒྱ་ནག་ནང་གི་གྲོང་ཁྱེར་སྒྱིད་ལུག་ཨང་གཉིས་པ་དེ་རེད་ཟེར། ཡིན་ཡང་ལྷ་སར་གནས་སྡོད་བྱེད་མཁན་དང་ཡུལ་སྐོར་བ་རྣམས་ཀྱིས་སྒྱིག་ལུག་ཅེས་པའི་ཚིག་འདི་ནི་འོས་འཚམ་མིན་པར་འདོད་ལ། ཞིང་ཆེན་གཞན་དང་བསྡུར་ན་ལྷ་ས་གྲོང་ཁྱེར་ཏུ་འགྲན་རྩོད་ཀྱི་རྣམ་པ་དེ་མི་འདུག་ཟེར་ལ། དེ་བས་སྒྱིག་ལུག་གི་ཚབ་ཏུ་ལྷོད་གཡེང་དང་སྣང་མེད་ལྟ་བུ་ཞིག་སྤྱད་ན་འོས་པར་ བརྗོད། ལྷ་སའི་བོད་མིའི་སྲོལ་རྒྱུན་དང་ཆོས་ལུགས་ཀྱི་མཁའ་དབུགས་དེས་མི་རྣམས་ལ་ལས་ཀ་ནི་ཕྱི་དངོས་པོའི་དོན་དག་ཅིག་ཡིན་པར་ཚོར་དུ་འཇུག་ལ། མི་མང་པོ་ཞིག་ལྷ་ས་ནས་ཕྱིར་སོ་སོའི་ཕ་ཡུལ་དུ་ལོག་རྗེས་ལས་ཀ་དོར་གི་ཡོད། མ་ཟད་གཟའ་མཇུག་ལ་ཇ་ཁང་ཚང་མའི་ནང་ཇ་འཐུང་མཁན་གྱིས་ཁེངས་བསྡད་ཡོད་ལ། སྲང་ལམ་གྱི་མི་རྣམས་ཀྱང་སེམས་ཁམས་ཞི་འཇམ་ཞིག་གི་ནང་ཡོད།